hotchpotch/miracl-hf-unified huggingface dataset:
อะมะสึมิกะโบะชิ
อะมะสึมิกะโบะชิ () หรือ อะเมะ โนะ คะงะเซะโอะ () เป็นเทพเจ้าในตำนานของญี่ปุ่น โดยเป็นเทพแห่งดวงดาวและความชั่วร้าย
อะมะสึมิกะโบะชิเป็นเทพที่ไม่ได้รับการกล่าวถึงในโคจิกิ แต่ปรากฏในนิฮงโชะกิและเป็นเทพลึกลับตนหนึ่งในตำนานของญี่ปุ่น มีทฤษฏีว่าเดิมทีนั้นอะมะสึมิกะโบะชิเป็นเทพแห่งดวงดาวที่มีการนับถือแถบจังหวัดอิบะระกิในปัจจุบัน ก่อนจะถูกผนวกเข้าในศาสนาชินโต
นักปราชญ์ฮิระตะ อะสึตะเนะได้ออกความเห็นว่าชื่อของมิกะโบะชินั้น คำว่า "มิกะ" อาจจะมาจากคำว่า "อิกะ" (ปลาหมึก) และอะมะสึมิกะโบะชิน่าจะหมายถึงดาวศุกร์ โดยคำว่า "คางา" ในชื่อ อาเมะโนะคางาเซโอะ หมายถึงเจิดจรัส
มิกะโบะชิเป็นเทพที่ไม่ปรากฏเป็นมนุษย์อย่างเทพอื่นๆ กล่าวว่าอะมะสึมิกะโบะชินั้นเป็นสิ่งไร้รูปร่างซึ่งเดิมทีอยู่อย่างโดดเดี่ยวเมื่อครั้งที่จักรวาลมีแต่ความมืดอันว่างเปล่า จนกระทั่งได้เกิดความปั่นป่วนซึ่งได้เกิดเป็นชีวิตและเวลา ก่อนจะมีเทพเจ้าและมนุษย์ในที่สุด มิกะโบะชินั้นแม้จะแตกสลายไปพร้อมกันนั้น แต่ก็ยังอยู่ในจิตใจของทุกชีวิตและเป็นต้นกำเนิดของความรู้สึกต่างๆ
ในลัทธิชินโตนั้น มิกะโบะชินั้นเป็นแรงผลักดันทางจิตใจซึ่งถ้าไม่ควบคุมให้ดีก็จะกลายเป็นความคิดชั่วร้าย เช่น ความรักจะกลายเป็นความหึงหวงหรือคลั่งไคล้ ในแง่นี้ มิกะโบะชินับว่าคล้ายกับมารในศาสนาอื่นๆ นอกจากนั้น เหล่าปิศาจและอสูรกายในธรรมชาติ รวมถึงวิญญาณที่ยังติดอยู่ในโลกมนุษย์เพราะความรู้สึก เช่น อาฆาตแค้น นั้นก็เป็นเพราะมิกะโบะชิ
ซึ่งอามะสุมิกะโบชินั้นเป็นความมืดที่เกิดมาพร้อมกับจักวาลตัวมันต้องการจักวาลที่เต็มไปด้วยความมืดมิด แต่โดยเทพทั้งหก พนึกไว้
โดเมน (ฟังก์ชัน)
โดเมน () ของฟังก์ชัน คือเซตของอาร์กิวเมนต์ที่ป้อนลงในฟังก์ชันซึ่งได้นิยามไว้แล้ว ตัวอย่างเช่น โดเมนของฟังก์ชันโคไซน์คือจำนวนจริงทั้งหมด ในขณะที่โดเมนของฟังก์ชันรากที่สองคือจำนวนใด ๆ ที่มากกว่าหรือเท่ากับ 0 เท่านั้น (ซึ่งกรณีทั้งสองไม่รวมจำนวนเชิงซ้อน) สำหรับการนำเสนอฟังก์ชันด้วยกราฟในระบบพิกัดคาร์ทีเซียน "x-y" โดเมนคือช่วงบนแกน "x" ที่กราฟครอบคลุม หรือเรียกว่า "พิกัดที่หนึ่ง" (abscissa)
กำหนดให้ฟังก์ชัน "f" : "X" → "Y" หมายความว่าเซต "X" ซึ่งเป็นค่าป้อนเข้าคือโดเมนของ "f" และเซต "Y" ก็คือโคโดเมนของ "f"
ส่วนเรนจ์ของ "f" คือเซตของผลลัพธ์ทั้งหมดที่ออกมาจากฟังก์ชัน "f" นั่นคือเซต { "f" ("x") : "x" ∈ "X" } เรนจ์จึงสามารถเป็นเซตเดียวกับโคโดเมน หรือเป็นเซตย่อยของโคโดเมนก็ได้ ซึ่งเรนจ์จะมีขนาดเล็กกว่าโคโดเมนถ้า "f" ไม่เป็นฟังก์ชันทั่วถึง (surjective function)
ฟังก์ชันที่นิยามไว้อย่างดี จะจับคู่สมาชิกทุกตัวของโดเมนเข้ากับสมาชิกของโคโดเมน สมมติว่ามีฟังก์ชัน "f" ที่นิยามโดย
ไม่มีผลลัพธ์สำหรับ "f" (0) (ดูเพิ่มที่ การหารด้วยศูนย์) ดังนั้นเซตของจำนวนจริง R จึงไม่สามารถเป็นโดเมนของฟังก์ชันนี้ ในกรณีนี้ฟังก์ชันจะต้องนิยามว่าโดเมนเป็น R \ {0} หรือเพิ่มเงื่อนไขเมื่อ "x" เป็น 0 อย่างใดอย่างหนึ่ง ถ้าเราขยายบทนิยามของ "f" ให้เป็นดังนี้
ฟังก์ชันนี้จึงจะให้ผลสำหรับจำนวนจริงทุกค่าที่ป้อนเข้า และมีโดเมนเป็น R
ฟังก์ชันใด ๆ สามารถจำกัดลดทอนโดเมนลงไปเป็นเซตย่อยของมันได้ เช่นฟังก์ชัน "g" : "A" → "B" เราสามารถจำกัดเซต "A" ลงไปเป็นเซต "S" (โดยที่ ) จะได้ว่า
การใช้งานทางคณิตศาสตร์ในปัจจุบัน ได้กำหนดความหมายของโดเมนของฟังก์ชันบางส่วนไว้แตกต่างกัน นักคณิตศาสตร์ส่วนใหญ่ รวมทั้งผู้ที่ศึกษาทฤษฎีเวียนเกิด ให้ความหมาย "โดเมนของ "f"" เป็นเซตของค่า "x" ทั้งหมดที่ "f" ("x") ได้นิยามไว้ แต่นักคณิตศาสตร์บางท่าน และผู้ที่ศึกษาทฤษฎีหมวดหมู่ พิจารณาว่าโดเมนของฟังก์ชัน "f" : "X" → "Y" ก็ยังคงเป็น "X" โดยไม่คำนึงถึงว่า "f" ("x") จะมีผลลัพธ์สำหรับทุกค่า "x" ใน "X" หรือไม่
โอวิแรปเตอร์
โอวิแรปเตอร์()มีหงอนเป็นเอกลักษณ์ ยาว 2 เมตร ส่วนสูงประมาณหัวเข่าของผู้ใหญ่ที่โตเต็มไวแล้ว พบที่มองโกเลีย มีการค้นพบฟอสซิลของมันอยู่กับลูกในรังของมัน ในท่ากกไข่ หลายชุด เป็นหลักฐานที่ระบุว่ามันเป็นไดโนเสาร์ที่เลี้ยงลูกของมันอย่างดี ฟอสซิลในท่ากกไข่ของโอวิแรปเตอร์ ตัวนั้นอาจตายตอนมีพายุทรายพัดมา พบในชั้นหินของยุคครีเทเซียส ช่วงเวลา 90-85 ล้านปี
สกาแล็กซี่
สกาแล็กซี่ (Skalaxy) วงดนตรีแนวสกา ร็อก สัญชาติไทย ที่มีผลงานที่เป็นที่รู้จักอย่างเพลง ""ดื่ม"" ""Jigsaw"" และเพลง ""What ska is?"" ปัจจุบันสังกัดค่ายแมดแคทซ์
สกาแล็กซี่ ประกอบไปด้วยสมาชิก 4 คน คือ ตั้ม - เอกจิต สรรเสริญ (ร้องนำ) เล็ก - ยศพล สิงห์สุวงศ์ (กีตาร์) อาร์ต - นราธิป งามสมพล (เบส) และมอส - สมชาย ป้อมคำ (กลอง) ในปี พ.ศ. 2543 เริ่มออกอัลบั้มเพลงแรกกับค่ายเพลงหัวลำโพงริดดิม ในชื่ออัลบั้ม ""Look"" ก่อนที่จะย้ายค่ายมาสังกัดกับค่ายจีเอ็มเอ็ม แกรมมี่ พร้อมกับผลงานเพลงอัลบั้มที่สองในชื่อ ""Ready to Drink"" หลังจากนั้น 2 ปี ก็มีผลงานอัลบั้มที่สามตามมาในชื่อ "จิกซอว์" (Jigsaw) และอัลบั้มที่สี่ "Original" ในปี พ.ศ. 2549
จิตตปัญญาศึกษา
ศาสตราจารย์ประเวศ วะสี ได้ให้แนวคิดเรื่องจิตตปัญญาศึกษาว่า จิตตปัญญาศึกษา คือ การศึกษาที่ทำให้เข้าใจด้านในของตัวเอง รู้ตัว เข้าถึงความจริง ทำให้เปลี่ยนมุมมองเกี่ยวกับโลกและผู้อื่น เกิดความเป็นอิสระ ความสุข ปัญญา และความรักอันไพศาลต่อเพื่อนมนุษย์และสรรพสิ่ง หรืออีกนัยหนึ่ง เกิดความเป็นมนุษย์ที่สมบูรณ์ โดยเน้นการศึกษาจากการปฏิบัติ เช่น จากการทำงานศิลปะ โยคะ ความเป็นชุมชน การเป็นอาสาสมัครเพื่อสังคม สุนทรียสนทนา การเรียนรู้จากธรรมชาติ และจิตตภาวนา เป็นต้น
ด้วยข้อจำกัดของการศึกษา และการเรียนรู้ ทั้งวิชาความรู้มาตรฐาน และวิชาความรู้ชั้นสูง ที่มุ่งเน้นการเรียนรู้เรื่องต่างๆ อันเป็นเรื่องนอกตัว แม้มีความจำเป็น แต่เมื่อขาดการเรียนรู้เรื่องในตัวก็ขาดความสมบูรณ์ในตัวเอง เอียงข้าง แยกส่วน จนมิอาจเชื่อมโยงกับความเป็นจริง เกิดความบีบคั้น ทั้งในตัวเองและระหว่างกันในสังคม เป็นต้นเหตุของปัญหาต่างๆ ในสังคมจนเกิดวิกฤติ
กุญแจแห่งอนาคตของมนุษยชาติจึงอยู่ที่การเรียนรู้เพื่อที่จะเปลี่ยนแปลงขั้นพื้นฐาน (Transformative Learning) ทั้งในตัวเอง (Personal Transformation) เชิงองค์กร (Organizational Transformation) และสังคม (Social Transformation) การเคลื่อนไหว ด้านการศึกษาตามแนวทางจิตตปัญญาศึกษาจึงก่อตัวขึ้น โดยภาคีเครือข่ายจิตตปัญญาศึกษา อันเป็นการรวมตัวอย่างไม่เป็นทางการของกลุ่มผู้ที่สนใจในการเข้าร่วมหารือ เพื่อให้เกิดการขับเคลื่อนงานด้านนี้ขึ้นในสังคมไทย 
สมาชิกในเครือข่ายดังกล่าว อาทิ เครือข่ายผู้ทรงคุณวุฒิ พระไพศาล วิสาโล นายแพทย์ประเวศ วะสี ศาสตราจารย์สุมน อมรวิวัฒน์ และจากที่อื่น ๆ ทั้งที่เป็นอาจารย์ในมหาวิทยาลัยมหิดล จุฬาลงกรณ์มหาวิทยาลัย สถาบันอาศรมศิลป์ เสมสิกขาลัย สถาบันการศึกษาสัตยาไส สถาบันขวัญเมือง ศูนย์คุณธรรม สำนักงานกองทุนสนับสนุนการสร้างเสริมสุขภาพ เสถียรธรรมสถาน และมูลนิธิสดศรี-สฤษดิ์วงศ์ จากหลากหลายสาขาวิชา เช่น วิทยาศาสตร์ สังคมศาสตร์ แพทย์ วิศวกรรม การศึกษา ศาสนา สิ่งแวดล้อม ธุรกิจ เป็นต้น จะพัฒนาตัวเองเป็นวิทยากร และอาจารย์ผู้สอนในหลักสูตรปริญญาโท และปริญญาเอก เพื่อสร้างผู้เชี่ยวชาญขึ้นไว้ในสังคมไทย จำนวนมากขึ้นๆ และเป็นกำลังสำคัญที่จะทำให้การศึกษาตามแนวทางจิตตปัญญาศึกษาเกิดขึ้น เป็นส่วนหนึ่งของการศึกษาทั่วไปในหลักสูตรการศึกษาทุกประเภทและทุกระดับ
http://www.ce.mahidol.ac.th
ภาษาคลาสสิก
ภาษาคลาสสิก () หมายถึง ภาษาเก่าแก่ที่เป็นรากฐานของภาษาอื่น ๆ เช่น ภาษาสันสกฤต ภาษาละติน แม้ปัจจุบันจะไม่ได้มีการใช้สนทนากัน แต่ก็ถือว่ามีคุณค่าในทางวรรณคดี
พิมพ์ รัตนคุณสาสน์
นายพิมพ์ รัตนคุณสาสน์ เป็นกวีอีสาน ที่มีความสามารถในการประพันธ์กลอนลำได้ทุกรูปแบบ จนได้รับยกย่องในนาม พิมพ์กวี ศรีอีสาน และเป็นสามัญชนคนแรกที่ได้รับพระราชทานปริญญาศิลปศาสตรดุษฎีบัณฑิต สาขาวรรณกรรม จากมหาวิทยาลัยขอนแก่น จนมีคำเรียกติดปากคนทั่วไปว่า ดร.พ่อใหญ่พิมพ์
เกิดที่ อำเภอโกสุมพิสัย จังหวัดมหาสารคาม บิดาเป็นชาวอุบลราชธานี มารดาเป็นชาวร้อยเอ็ด บรรพชาเป็นสามเณรเมื่ออายุ 17 ปี ที่วัดใต้โกสุม พ.ศ. 2476 อุปสมบทเป็นพระภิกษุต่ออีก 2 พรรษา จึงลาสิกขา พ.ศ. 2477 นายพิมพ์ ย้ายมาเป็นครูที่โรงเรียนบ้านหนองผือ จังหวัดขอนแก่น และได้เรียนกลอนลำ โดยใช้นามปากกาว่า "วอน วรรัตน์" ซึ่งในขณะนั้นมีอายุได้ 23 ปี นับว่าเป็นคนหนุ่มที่ประสบความสำเร็จจากอายุ 23 - 72 ปี เป็นเวลาเกือบครึ่งศตวรรษที่พ่อใหญ่พิมพ์ เป็น "ครู" ของหมอลำหลายต่อหลายคน งานประพันธ์เป็นร้อย ๆ ชิ้น ผลงานประพันธ์หลายชิ้นได้รับรางวัลที่สำคัญ ๆ เช่น
กลอนลำทั้งลำกลอนและลำเรื่องที่เป็นผลงานของพ่อพิมพ์มีนับเป็นร้อย ๆ ชิ้น ชีวิตส่วนใหญ่ของพ่อพิมพ์คลุกคลีอยู่ในวงการหมอลำ จึงเป็นผู้รู้ที่สามารถให้คำตอบเกี่ยวกับพัฒนาการของหมอลำเป็นอย่างดี ท่านยังช่วยสอนวิชาวรรณคดีอีสานที่ คณะมนุษยศาสตร์และสังคมศาสตร์ มหาวิทยาลัยขอนแก่น และงานในตำแหน่งที่ปรึกษาด้านวัฒนธรรมและงานปริวรรตวรรณคดีโบราณของศูนย์วัฒนธรรมอีสาน มหาวิทยาลัยขอนแก่น ตลอดจนเป็นหมอสูดขวัญและผูกแขนคู่เสี่ยวในงานเทศกาลไหมและประเพณีผูกเสี่ยว จังหวัดขอนแก่นในช่วงเริ่มแรก
สำนักงานคณะกรรมการวัฒนธรรมแห่งชาติ ได้คัดเลือกให้เป็นศิลปินพื้นบ้านดีเด่น ปี พ.ศ. 2528 และได้เข้ารับพระราชทานโล่เชิดชูเกียรติจากสมเด็จพระเทพรัตนราชสุดาฯ เมื่อวันที่ 8 สิงหาคม 2529
หัวลำโพงริดดิม
หัวลำโพงริดดิม (Hua Lampong Riddim) ค่ายเพลงไทยในแนวดนตรีนอกกระแส ก่อตั้งโดย กอล์ฟ - นครินทร์ ธีระภินันท์ และ วิชญ์ วัฒนศัพท์ สมาชิกจากวงทีโบน ร่วมด้วย ธารินี ทิวารี มีศิลปินในสังกัดที่เป็นที่รู้จัก เช่น ทีโบน ไคโจบราเดอร์ส สกาแล็กซี่ ศรีราชาร็อกเกอร์ นอกจากนั้นยังเป็นค่ายเพลงที่ร่วมทำเพลงประกอบให้หนังไทยมากมาย เช่น พรจากฟ้า คิดถึงวิทยา เมย์ไหน..ไฟแรงเฟร่อ โอเวอร์ไซส์..ทลายพุง และอื่นๆ
เดอะบียอนเซ่เอกซ์พีเรียนส์
เดอะบียอนเซ่เอกซ์พีเรียนส์ () คือคอนเสิร์ตทัวร์ครั้งที่2ของนักร้องชาวอเมริกัน บียอนเซ่ โนวส์ เพื่อสนับสนุนอัลบั้มเดี่ยวชุดที่2ของเธอ "บี'เดย์" คอนเสิร์ตทัวร์ของเธอในครั้งนี้ได้มีกำหนดการมาที่ประเทศไทยในวันที่ 30 ตุลาคม พ.ศ. 2550 ที่ อิมแพคอารีน่า เมืองทองธานี โดยผู้จัดคือ บริษัท บีอีซี-เทโร เอ็นเตอร์เทนเม้นท์ จำกัด (มหาชน)
วงชูก้ามาม่า: 
เดอะมาม่าส์ (นักร้องพื้นหลัง):
นักเต้น
อื่นๆ
ดีวีดีของคอนเสิร์ตทัวร์เดอะบียอนเซ่เอกซ์พีเรียนส์ ได้ใช้จากการแสดงเมื่อวันที่ [[2 กันยายน]] [[พ.ศ. 2550]] ที่[[สเตเปิลส์เซ็นเตอร์]] ใน [[ลอสแอนเจลิส]] เพราะเป็นการแสดงก่อนวันเกิดอายุครบ 26 ปีของเธอ 2 วัน ดีวีดีนี้ได้ออกวางจำหน่ายใน[[สหรัฐอเมริกา]]เมื่อวันที่ [[20 พฤศจิกายน]] [[พ.ศ. 2550]] และ [[27 พฤศจิกายน]] [[พ.ศ. 2550]] ใน[[ประเทศสเปน]] ซึ่งได้วางจำหน่ายภาพใต้ชื่อ "[[เดอะบียอนเซ่เอกซ์พีเรียนส์ไลฟ์]]"[[หมวดหมู่:คอนเสิร์ตทัวร์ของบียอนเซ่ โนวส์|บ]]
บียอนเซ่ดิอัลติเมทเพอร์ฟอร์เมอร์
บียอนเซ่ดิอัลติเมทเพอร์ฟอร์เมอร์ () คืออัลบั้มวิดีทัศน์ของบียอนเซ่ โนวส์ นักร้องสาวเพลงอาร์แอนด์บีชาวอเมริกัน จัดจำหน่ายโดย บีอีที และ โคลัมเบีย ในสหรัฐอเมริกา วันที่24 พฤศจิกายน พ.ศ. 2549
ชาติชาย ปุยเปีย
ชาติชาย ปุยเปีย (เกิด 29 มีนาคม พ.ศ. 2507 ที่จังหวัดมหาสารคาม ) จิตรกรชาวไทย มีผลงานจิตรกรรมในลักษณะวิพากษ์วิจารณ์สังคม โดยสอดแทรกประเด็นต่างๆ ในเชิงการตั้งคำถาม การประชดประชัน ใช้สัญลักษณ์แทนความหมายสิ่งต่างๆ เกี่ยวกับสภาพสังคมไทยปัจจุบัน ได้รับการเชิดชูเกียรติรางวัลศิลปาธร สาขาทัศนศิลป์ ประจำปี พ.ศ. 2549
ชาติชาย ปุยเปีย จบการศึกษาจากโรงเรียนขอนแก่นวิทยายน โรงเรียนสวนกุหลาบวิทยาลัย และคณะจิตรกรรม ประติมากรรมและภาพพิมพ์ มหาวิทยาลัยศิลปากร สาขาจิตรกรรม
ดิออล-อเมริกันรีเจกส์
ดิออล-อเมริกันรีเจกส์ () เป็นวงอเมริกันร็อก 4 ชิ้นจากสติลวอเตอร์ รัฐโอคลาโฮมา ก่อตั้งวงในปี 2001 ประกอบด้วยสมาชิกคือ ไทสัน ริตเตอร์ (ร้องนำและกีตาร์เบส) นิก วีลเลอร์ (กีตาร์) ไมค์ เคนเนอร์ตี (กีตาร์) และคริส เกย์เลอร์ (กลอง)
ผลงานสตูดิโออัลบั้มเปิดตัวชุด "The All-American Rejects" ออกจำหน่ายครั้งแรกในปี 2002 มีซิงเกิลดังอย่าง "Swing, Swing" อัลบั้มขายมากกว่า 1ล้านชุดในสหรัฐอเมริกาและได้รับรางวัลแผ่นเสียงทองคำขาวจากสถาบัน RIAA
อัลบั้มชุดที่ 2 ของวงชุด "Move Along" (2005) ทำให้วงประสบความสำเร็จในกระแสนิยม มีซิงเกิลฮิต 3 ซิงเกิลคือ "It Ends Tonight", "Dirty Little Secret" และ "Move Along" ซึ่งทั้ง "Dirty Little Secret" และ "It Ends Tonight" ก็สามารถติดท็อป 10 บนชาร์ตบิลบอร์ดฮอต 100 ส่วน "Move Along" ขึ้นชาร์ตสูงสุดอันดับ 15 โดย "Dirty Little Secret" และ "Move Along" ได้รับรางวัลแผ่นเสียงทองคำขาวคู่กับยอดการขายในระบบดิจิตอลถึง 2 ล้าน ในสหรัฐอเมริกา ส่วนอัลบั้ม "Move Along" เองมียอดขายในระดับแผ่นเสียงทองคำขาวคู่ในสหรัฐอเมริกา โดยสถาบัน RIAA
อัลบั้มชุดที่ 3 "When the World Comes Down" ออกวางขายเมื่อ 16 ธันวาคม ค.ศ. 2008 มีซิงเกิลแรกคือ "Gives You Hell" เป็นที่นิยมในระดับนานาชาติ เพลงนี้ขึ้นชาร์ตสูงสุดอันดับ 4 บนบิลบอร์ดฮอต 100 และอันดับ 2 บนชาร์ตป็อป 100 เช่นเดียวกับในสหราชอาณาจักรบนยูเคซิงเกิลส์ชาร์ต ที่ติดท็อป 20 และอันดับ 3 บน Australian ARIA Singles chart
อัลบั้มชุดที่ 4 "Kids in the Street" ออกจำหน่ายวันที่ 26 มีนาคม ค.ศ. 2012 มีซิงเกิลคือ "Someday's Gone" และ "Beekeeper's Daughter" โดยเป็นแนว Alternative Rock ที่มีกลิ่นอาย Pop
ปรีซ์เดอโรม
ปรีซ์เดอโรม หรือ กรองด์ปรีซ์เดอโรม () คือทุนการศึกษาสำหรับนักเรียนศิลปะ ที่ก่อตั้งขึ้นในปี ค.ศ. 1663 ในฝรั่งเศสในรัชสมัยของพระเจ้าหลุยส์ที่ 14 ที่เป็นทุนเงินประจำปีที่มอบให้แก่นักศึกษาศิลปะแขนงต่าง ๆ ที่รวมทั้งจิตรกร ประติมากร และ สถาปนิก ผู้แสดงพรสวรรค์โดยการผ่านการแข่งกันอันยากในการกำจัดผู้ไม่มีฝีมืออก (elimination contest) รางวัลจัดโดยราชสถาบันแห่งจิตรกรรมและประติมากรรม (Académie de peinture et de sculpture) ที่เปิดให้แก่นักศึกษาของสถาบัน ผู้ได้รับรางวัลก็จะได้เดินทางไปศึกษาและพำนักที่พาลัซโซมันชินิในกรุงโรมโดยค่าใช้จ่ายที่เบิกจากพระคลังของกษัตริย์ฝรั่งเศส การพำนักอยู่ที่โรมสามารถยืดเวลาได้ถ้าผู้อำนวยการของสถาบันเห็นว่าเป็นการเหมาะสม
ในช่วงระยะเวลา 140 ปีที่กองทุนนี้ก่อตั้งขึ้นทุนก็ได้ขยายออกไปเป็นห้าสาขาจากสามสาขาที่เริ่มขึ้นในปี ค.ศ. 1663 ที่รวมทั้งจิตรกรรม, ประติมากรรม, และ สถาปัตยกรรม, ในปี ค.ศ. 1803 ก็ได้มีการเพิ่มสาขาคีตกรรม และในปี ค.ศ. 1804 ก็ได้มีการเพิ่มสาขาภาพพิมพ์ลายแกะ (engraving) ขึ้น ผู้ได้รับ “กรองด์ปรีซ์อันดับหนึ่ง” (First Grand Prize) หรือที่เรียกว่า “agréé” จะได้รับการส่งตัวไปศึกษายังสถาบันแห่งฝรั่งเศสแห่งกรุงโรม (Académie de France à Rome) ที่ก่อตั้งโดยฌอง-แบ๊ปติสต์ โคลแบร์ต (Jean-Baptiste Colbert) ในปี ค.ศ. 1666
ชะมด (แก้ความกำกวม)
ชะมด อาจหมายถึงทั้งชะมดเช็ดและชะมดต้นในทางสมุนไพรไทยมีสรรพคุณเป็นสารกันเสีย ใช้เป็นองค์ประกอบของยา
การคว่ำบาตร (ศาสนาพุทธ)
การคว่ำบาตรของพระสงฆ์ในพระวินัยปิฎกด้วย (บาลี: นิกฺกุชฺชยกมฺม) มีที่มาจากศัพท์ในจุลวรรค พระวินัยปิฎก ที่กล่าวถึงการที่พระพุทธเจ้าทรงอนุญาตให้พระสงฆ์สามารถมีมติลงโทษคว่ำบาตรอุบาสกอุบาสิกาได้เพื่อให้มีสติสำนึกผิดในความผิดที่กระทำต่อพระพุทธศาสนา การคว่ำบาตรในทางพระวินัยจึงถือเป็นการตักเตือนด้วยความปรารถนาดี โดยพระสงฆ์สามารถทำการคว่ำบาตรได้เฉพาะกับชาวพุทธเท่านั้นตามข้อกำหนดในพระวินัยปิฎกและตามสภาพที่เป็นจริงในทางปฏิบัติ
คำว่า "คว่ำบาตร" นั้น มีที่มาจากการที่พระสงฆ์ลงโทษบุคคลผู้มีปรารถนาร้ายต่อพระรัตนตรัยอย่างร้ายแรง ซึ่งมีความผิดอยู่ 8 ประการ คือฆราวาสผู้ใดมีพฤติกรรมดังกล่าว พระสงฆ์จะประชุมกันแล้วประกาศไม่ให้ภิกษุทั้งหลายคบค้าสมาคมด้วย การคว่ำบาตรในทางพระวินัยไม่ได้หมายถึงการคว่ำบาตรลง แต่หมายถึงการไม่รับบิณฑบาต ไม่รับนิมนต์ ไม่รับเครื่องใช้ อาหารหวานคาวที่บุคคลผู้นั้นนำมาถวาย แต่หากต่อมาคนผู้นั้นสำนึกรู้สึกตน กลับมาประพฤติดี คณะสงฆ์ก็จะประกาศเลิก “คว่ำบาตร” ยอมให้ภิกษุทั้งหลายคบค้าสมาคมรับบิณฑบาต รับนิมนต์ รับเครื่องถวายไทยธรรมได้ เรียกว่า “หงายบาตร” เป็นสำนวนคู่กัน
ดังนั้นการคว่ำและหงายบาตรจึงถือเป็นการลงโทษทางจารีตแบบหนึ่ง ที่พระสงฆ์ได้นิยมถือปฏิบัติสืบมาตั้งแต่สมัยพุทธกาล เพื่อประโยชน์ในการตักเตือนและความอยู่โดยปกติสุขระหว่างพระสงฆ์และพุทธศาสนิกชน
โรงเรียนป่าตาลบ้านธิพิทยา
โรงเรียนป่าตาลบ้านธิพิทยา เป็นโรงเรียนมัธยมประจำอำเภอบ้านธิ ตั้งอยู่เลขที่ 147 หมู่ที่ 4 บ้านป่าตาล ตำบลบ้านธิ อำเภอบ้านธิ จังหวัดลำพูนตั้งขึ้นเมื่อวันที่ 19 กรกฎาคม พ.ศ. 2519 โดยความร่วมมือของทางราชการและประชาชนตำบลบ้านธิ ได้สละกำลังทรัพย์ เพื่อซื้อที่ดิน ตั้งโรงเรียนขึ้นโดยมีวัตถุประสงค์เพื่อพัฒนาการศึกษาของเยาวชนในเขตพื้นที่บริการผู้ที่เป็นกำลังสำคัญ ในการจัด ตั้งโรงเรียนป่าตาลบ้านธิพิทยานี้ คือโรงเรียนป่าตาลบ้านธิพิทยา ตั้งอยู่ในพิกัดภูมิศาสตร์ที่ละติจูต 12 องศา อยู่ทางด้านตะวันออกเฉียงเหนือของเมืองลำพูน และอยู่ตำบลบ้านธิ
ราชสถาบันจิตรกรรมและประติมากรรม
ราชสถาบันจิตรกรรมและประติมากรรม () เป็นสถาบันการศึกษาที่ตั้งอยู่ในกรุงปารีส ประเทศฝรั่งเศส ก่อตั้งขึ้นในปี ค.ศ. 1648 ตามแบบสถาบันศิลปะของประเทศอิตาลี เช่นวิทยาสถานนักบุญลูกาในกรุงโรม
จิตรกรเอกประจำราชสำนักฝรั่งเศส
จิตรกรเอกประจำราชสำนักฝรั่งเศส () เป็นตำแหน่งภายในแผนกสิ่งก่อสร้างแห่งสำนักพระราชวังฝรั่งเศส (Bâtiments du Roi) ของ สำนักพระราชวังฝรั่งเศส (département de la Maison du Roi) ภายใต้การปกครองระบบโบราณ ที่อยู่ภายใต้ตำแหน่งผู้อำนวยการแผนกศิลปะและการผลิตแห่งฝรั่งเศส ที่เทียบเท่ากับตำแหน่ง สถาปนิกเอกประจำราชสำนักฝรั่งเศส (Premier architecte du Roi) ตำแหน่งนี้ไม่มีในการบังคับบัญชาผู้ใดและบางครั้งก็ไม่มีผู้ถือตำแหน่ง
ยิบซีวูแมน (ชีส์โฮมเลส)
ยิบซีวูแมน (ชีส์โฮมเลส) (Gypsy Woman (She's Homeless) หรืออีกชื่อ ยิบซีวูแมนลาดาดีลาดาด่า (Gypsy Woman (La da dee la da da)) เป็นซิงเกิลฮิตของนักร้องชาวอเมริกา คริสตัล วอเตอร์ส์ เธอได้ ออกจำหน่าย ในปี พ.ศ. 2534 และ บรรจุอยู่ในอัลบั้ม Surprise (1991) ผู้แต่งเพลงนี้โดย เนล คอนเวย์ และ คริสตัล วอเตอร์ส์
แฟร์ดีนันโดที่ 1 เด เมดีชี
เฟอร์ดินันโดที่ 1 เดอ เมดิชิ แกรนด์ดยุคแห่งทัสเคนี () (30 กรกฎาคม ค.ศ. 1549 - (17 กุมภาพันธ์ ค.ศ. 1609) เฟอร์ดินันโดเป็นบุตรคนที่ห้าของ โคสิโมที่ 1 เดอ เมดิชิ และ เอเลเนอร์แห่งโทเลโดบุตรีของอุปราชสเปนประจำเนเปิลส์ และได้รับตำแหน่งแกรนด์ดยุคแห่งทัสเคนีต่อจากพี่ชายฟรานเชสโคที่ 1 และเป็นแกรนด์ดยุคระหว่างปี ค.ศ. 1587 จนกระทั่งเสียชีวิตในปี ค.ศ. 1609 ในปี ค.ศ. 1562 เฟอร์ดินันโดได้รับแต่งตั้งให้เป็นคาร์ดินัลเมื่ออายุได้เพียง 14 ปี และดำรงตำแหน่งจนกระทั่งมาสมรสกับคริสตินาแห่งลอร์แรนในปี ค.ศ. 1589
วินเชนโซที่ 1 กอนซากา
วินเช็นโซที่ 1 กอนซากา () (21 กันยายน ค.ศ. 1562 - 9 กุมภาพันธ์ ค.ศ. 1612) วินเช็นโซดำรงตำแหน่งเป็นดยุคแห่งมานทัวระหว่างปี ค.ศ. 1587 จนกระทั่งเสียชีวิตในปี ค.ศ. 1612 วินเช็นโซเป็นบุตรของกูกลิเอลโมที่ 1 กอนซากาและอาร์คดัชเชสเอเลเนอร์แห่งออสเตรีย
วินเช็นโซเป็นผู้อุปถัมภ์คนสำคัญทางศิลปะและวิทยาศาสตร์และมีบทบาทในการทำให้มานทัวกลายเป็นศูนย์กลางสำคัญทางวัฒนธรรม และเป็นผู้อุปถัมภ์ศิลปินสำคัญๆ เช่นคีตกวีคลอดิโอ มอนเตแวร์ดิ (Claudio Monteverdi) และจิตรกรเฟล็มมิชปีเตอร์ พอล รูเบนส์
ดัชชีลุกกา
ดัชชีลุกกา () เป็นดัชชีที่ตั้งอยู่ตอนกลางคาบสมุทรอิตาลีที่ปกครองโดยดยุกแห่งลุกกา ดัชชีลุกกาก่อตั้งขึ้นในปี ค.ศ. 1815 จากข้อตกลงในการประชุมใหญ่แห่งเวียนนาจากสาธารณรัฐลุกกา และราชรัฐลุกกาที่ปกครองโดยอีไลซา โบนาปาร์ต สาเหตุของการก่อตั้งก็เพื่อเป็นการตอบแทนการสูญเสียดัชชีปาร์มาของราชวงศ์บูร์บง-ปาร์มาที่ถูกยกให้แก่มารี หลุยส์แห่งออสเตรีย
หลังจากการก่อตั้งแล้วในปี ค.ศ. 1817 มาเรีย ลุยซาแห่งสเปนอดีตพระราชินีแห่งอีทรูเรียก็มาปกครองดัชชีลุกกา มาเรีย หลุยซาเป็นพระราชมารดาของชาร์ลส์ หลุยส์ ทายาทของราชวงศ์บูร์บง-ปาร์มาของปาร์มา ซึ่งตรงกับสนธิสัญญาปารีส (ค.ศ. 1817) ที่ระบุถึงอำนาจของมาเรีย ลุยซาในการปกครองลุกกา และฐานะของชาร์ลส์ หลุยส์ในการเป็นทายาทของปาร์มาต่อจากมารี หลุยส์ หลังจากมาเรีย ลุยซาเสียชีวิตในปี ค.ศ. 1824 แล้วชาร์ลส์ หลุยส์ก็ครองลุกกา ในฐานะดยุกชาร์ลส์ที่ 1 แห่งลุกกาสืบต่อมาจนกระทั่งชาร์ลส์ หลุยส์ไปเป็นดยุกแห่งปาร์มาหลังจากการเสียชีวิตของมารี หลุยส์ ดัชเชสแห่งปาร์มา ดัชชีลุกกาจึงถูกผนวกเข้ากับแกรนด์ดัชชีทัสกานีในปี ค.ศ. 1847
ลุกกา
ลูคคา () เป็นเมืองที่ตั้งอยู่ในแคว้นตอสคานาทางตอนกลางของประเทศอิตาลี ตัวเมืองตั้งอยู่บนฝั่งแม่น้ำแซร์คิโอในบริเวณที่ราบที่ไม่ไกลจากทะเลลิกูเรียน ลูคคาเป็นเมืองหลวงของจังหวัดลูคคา เป็นเมืองที่ยังมีกำแพงเมืองจากยุคฟื้นฟูศิลปวิทยาล้อมรอบ และลักษณะศูนย์กลางของตัวเมืองยังไม่เปลี่ยนแปลงเท่าใดนักจากยุคกลาง
ดับเบิลยู. เอช. ออเดน
ดับเบิลยู. เอช. ออเดน () (21 กุมภาพันธ์ ค.ศ. 1907 - (29 กันยายน ค.ศ. 1973) ออเดนมีชื่อเต็มว่า วิสตัน ฮิวจ์ ออเดนแต่ใช้ชื่อย่อในงานเขียน ออเดนเป็นกวีคนสำคัญชาวอังกฤษ-อเมริกัน ที่เกิดในอังกฤษแต่ต่อมาถือสัญชาติอเมริกัน ผู้ถือกันว่าเป็นหนึ่งในนักเขียนคนสำคัญที่สุดในคริสต์ศตวรรษที่ 20 ความสำคัญของออเดนอยู่ที่ลักษณะการเขียน และ เทคนิคของการเขียน, ความสัมพันธ์ทั้งทางแนวคิดเกี่ยวกับหัวข้อทางการเมืองและทางจริยธรรม และ ความหลากหลายของโทน โครงสร้าง และเนื้อหาของงานเขียน หัวใจของสิ่งที่เขียนของงานประพันธ์เกี่ยวกับความรัก, การเมืองและการถือสัญชาติ, ศาสนาและจริธรรม และความสัมพันธ์ระหว่างแต่ละบุคคลกับความไม่มีตัวตน (anonymous), ความไม่มีความสัมพันธ์ และโลกของธรรมชาติ
แลมฮ็อต ซิมาโมรา
แลมฮอต ซีมาโมรา (Lamhot Simamora)นักมวยสากลชาวอินโดนีเซีย เกิดเมื่อ 8 สิงหาคม พ.ศ. 2513 สถิติการชก 11 ครั้ง ชนะ 10 (น็อค 3) เสมอ 1 
ซิมาโมราขึ้นชกมวยสากลอาชีพครั้งแรกเมื่อ 24 มีนาคม พ.ศ. 2533 ชนะคะแนน อามง กิน ที่อินโดนีเซีย จากนั้นได้ขึ้นชิงแชมป์อินโดนีเซียรุ่นซูเปอร์ฟลายเวทเมื่อ 3 กันยายน พ.ศ. 2533 ชนะคะแนนยอสซี อัมนีฟู ได้แชมป์มาครอง ซิมาโมราชกชนะอีกครั้งเดียวก็ขึ้นชิงแชมป์ OPBF รุ่นซูเปอร์ฟลายเวทเมื่อ 6 ตุลาคม พ.ศ. 2534 ปรากฏว่าเป็นฝ่ายชนะน็อค มาเรียนัส ยก 12 ได้ครองแชมป์ ซิมาโมราป้งกันแชมป์ไว้ได้ถึง 4 ครั้ง รวมทั้งป้องกันแชมป์ชนะนักมวยชาวไทยสองคนคือ สุขสวัสดิ์ ต.บุญเลิศ และชาติชาย ส.ธนิกุล หลังจากที่ชกป้องกันตำแหน่งครั้งล่าสุดเมื่อ 24 กรกฎาคม พ.ศ. 2536 แล้ว ซิมาโมราหยุดชกไปสองปี กลับมาชกอีกเมื่อ 28 มีนาคม พ.ศ. 2538 เสมอกับ เอเฟรน พินตอร์ จากนั้นก็ไม่ได้ขึ้นชกมวยอีก
คม ส.ธนิกุล
คม ส.ธนิกุล สถิติการชก 7 ครั้ง ชนะ 4 (น็อค 2) แพ้ 3
ชิลลา
อาณาจักรชิลลา (; ฮันจา: 新羅, 57 ปีก่อนคริสต์ศักราช — ค.ศ. 935) เป็นหนึ่งในอาณาจักรยุคสามก๊กแห่งเกาหลีสถาปนาโดยพระเจ้าฮย็อกกอเซเมื่อ 57 ปีก่อนคริสตกาล (พ.ศ. 486) ซึ่งอาณาจักรชิลลาเกิดจากการรวมตัวกันของอาณาจักรจินฮันกับชนเผ่าต่าง ๆ ทำให้อาณาจักรเติบโตขึ้นแล้วเปลี่ยนชื่อเป็นอาณาจักรชิลลา อาณาจักรชิลลาต้องทำสงครามกับอีก 3 อาณาจักรใหญ่คืออาณาจักรโคกูรยอ อาณาจักรแพ็กเจ และอาณาจักรคายา
อยู่นานกว่า 500—600 ปีก่อนที่พระเจ้ามุนมูกษัตริย์องค์ที่ 30 แห่งอาณาจักรชิลลาซึ่งครองราชย์ระหว่าง ค.ศ. 661—681
จะสามารถรวบรวมแผ่นดินได้สำเร็จด้วยการกลืนโกโคกูรยอและแพ็กเจเข้าเป็นส่วนหนึ่งของชิลลาก่อนที่จะถูกโค่นอำนาจลงในปี ค.ศ. 935
รัตนโกสินทร์ (ละครโทรทัศน์)
รัตนโกสินทร์ เป็นละครโทรทัศน์ไทยแนวย้อนยุคทางประวัติศาสตร์ สมัยรัชกาลที่ 1 ถึง รัชกาลที่ 3 ซึ่ง ว.วินิจฉัยกุล ผู้ประพันธ์ได้นำเค้าโครงบทประพันธ์มาจากบันทึกส่วนตัวของข้าราชการผู้หนึ่งที่เล่าถึงชีวิตส่วนตัวของปู่ของท่านตั้งแต่ยังเด็ก หนังสือได้รับรางวัลดีเด่นประเภทนวนิยายจากคณะกรรมการพัฒนาหนังสือแห่งชาติประจำปี พ.ศ. 2530 และนำสร้างเป็นละครโทรทัศน์ครั้งแรกทางสถานีโทรทัศน์สีกองทัพบกช่อง 7 ผลิตโดยบริษัท ดาราวิดีโอ จำกัด เขียนบทโทรทัศน์โดยศัลยา กำกับการแสดงโดยจรูญ ธรรมศิลป์ นำแสดงโดยเอกรัตน์ สารสุข, กุลสตรี ศิริพงษ์ปรีดา, รชนีกร พันธุ์มณี, อัษฎาวุธ เหลืองสุนทร, ดวงดาว จารุจินดา, มนตรี เจนอักษร ออกอากาศครั้งแรกวันที่ 22 พฤศจิกายน พ.ศ. 2539 - 5 มกราคม พ.ศ. 2540
นามิกิ พรีซิชั่น จูเอิล
บริษัท นามิกิ พรีซิชั่น จูเอิล จำกัด (Namiki Precision Jewel Co.,Ltd.) คือบริษัทผู้ผลิตชิ้นส่วน อิเล็คทรอนิกส์ของประเทศญี่ปุ่น ซึ่งตั้งอยู่ในกรุงโตเกียว ประเทศญี่ปุ่น บริษัทฯ ก่อตั้งในปี 1939 (พ.ศ. 2482) โดยเป็นผู้ผลิตตลับลูกปืนหินแซฟไฟร์สังเคราะห์ (sapphire jewel bearings) สำหรับเครื่องมือวัด electric บริษัท นามิกิ เป็นผู้ผลิตในอุตสาหกรรมอัญมณี, ดีซี คอร์เลสมอเตอร์ และ ดีซี บรัซเลสมอเตอร์, ส่วนประกอบมัลติฟังก์ชันใช้ในระบบสั่น, พรีซิชั่น เกียร์เฮด, อุปกรณ์ทางการแพทย์, ตัวเรือนนาฬิกาข้อมือ และชิ้นส่วนอิเล็คทรอนิกส์อื่น ๆ ที่มีความเที่ยงตรงสูง
บริษัท นามิกิ เป็นผู้ผลิตในอุตสาหกรรมอัญมณี เช่น ตลับลูกปืนที่ทำด้วยอัญมณี (jewel bearings), ปลายเข็ม Diamond (diamond cantilevers), และแผ่นเวเฟอร์แซฟไฟร์ซึ่งทำจากแซฟไฟร์สังเคราะห์ที่ผลิตขึ้นเอง เมื่อไม่นานมานี้ ได้มีการพัฒนาแผ่นเวเฟอร์แซฟไฟร์แบบลำดับชั้น โดยความสูงของแต่ละชั้นเท่ากับ 0.22 นาโนเมตร ซึ่งสามารถนำไปใช้เป็นตัวอย่างมาตรฐานความสูง (height standard sample) ใน SPM และ Immobilization plate ที่ใช้ในการสังเกตวัสดุทางชีวภาพ
บริษัท นามิกิ เป็นผู้ผลิตและจำหน่าย ดีซี คอร์เลส มอเตอร์, ดีซี บรัซเลสมอเตอร์ และเกียร์มอเตอร์ ในปี 2004 (พ.ศ. 2547) บริษัท นามิกิ ได้พัฒนาเกียร์มอเตอร์ที่มีขนาดเล็กที่สุดในโลก โดยมีขนาดเส้นผ่าศูนย์กลางเพียง 1.5 มม. ซึ่งสามารถนำเกียร์มอเตอร์ไปใช้ในอุปกรณ์ทางการแพทย์ (catheters  และ endoscopes) และหุ่นยนต์ขนาดเล็กได้
บริษัท นามิกิ เป็นผู้ผลิตและจำหน่ายปั๊มจ่ายของเหลว และแอร์ปั๊มที่ทำงานโดยใช้มอเตอร์ ตัวปั๊มถูกนำไปใช้ในอิ้งค์เจท ปริ้นเตอร์ และอุปกรณ์ที่เกี่ยวกับเทคโนโลยีชีวภาพ รวมไปถึง Incubation system
มอเตอร์แบบสั่นของบริษัท นามิกิ ถูกใช้ในระบบสั่นสะเทือนของโทรศัพท์มือถือ และในปัจจุบัน บริษัทฯ ได้ทำการผลิตลำโพงแบบสั่นซึ่งเป็นอุปกรณ์แบบมัลติฟังก์ชัน ที่ทำงานได้หลายอย่าง คือมีทั้งลำโพง, ตัวรับ และระบบสั่นสะเทือนในตัวเดียวกัน
พาราเบน
สารกลุ่มพาราเบน () เป็นสารกันเสียที่มีราคาถูกจึงเป็นที่นิยมใช้อย่างแพร่หลาย แม้จะได้รับการรับรองจากกระทรวงสาธารณสุขให้ใส่ได้แต่ในปริมาณที่กำหนด นิยมใช้กับเครื่องสำอางประเภท แชมพู ครีมนวดผม ครีมบำรุงผิวหน้า ครีมทำความสะอาด ครีมสำหรับเล็บ น้ำยาดัดผมถาวร และ ยาสีฟัน Paraben ชนิดที่นิยมใช้ ยกตัวอย่าง ได้แก่ Methylparaben, Ethylparaben ตามหัวข้อวิจัยต่างๆ แสดงให้เห็นว่า สารตัวนี้มีส่วนเพิ่มอัตราเสี่ยงต่อการเป็นมะเร็งของผู้หญิง โดยเฉพาะ มะเร็งเต้านม เพราะร่างกายของเราสามาตรดูดซึมเข้ากระแสเลือดได้อย่างรวดเร็ว เมื่อสารตัวนี้เข้าสู่ร่างกายจะทำงานเหมือนฮอร์โมนเอสโตรเจนที่ร่างกายผลิต ทำให้ร่างกายทำงานไม่สมดุล
สถานีรถไฟบ้านปากพลี
สถานีรถไฟบ้านปากพลี () ตั้งอยู่ที่ 223 ม.3 ต.ปากพลี อ.ปากพลี จ.นครนายก 26130 เป็นสถานีรถไฟชั้น 3 ของทางรถไฟสายตะวันออก เป็นขบวนรถโดยสารทั้งหมด จอดรับส่งผู้โดยสาร มี 10 ขบวนต่อวัน ล่อง5 ขึ้น5 อัตราค่าโดยสารเริ่มต้นที่ 2 บาท จนถึง 29 บาท หากต้องการเดินทางต่อไปยังจังหวัดนครนายกเดินรถควรที่จะมีรถมารับเอง เนื่องด้วยไม่มีรถโดยสารสาธารณะในการรับส่ง ทางที่ดีควรไปลงยังสถานีรถไฟปราจีนบุรี
บีอีทีพรีเซนต์สบียอนเซ่
บีอีทีพรีเซนต์สบียอนเซ่ () คืออัลบั้มวิดีทัศน์ของบียอนเซ่ โนวส์ นักร้องสาวเพลงอาร์แอนด์บีชาวอเมริกัน ดีวีดีนี้ได้ออกวางจำหน่ายในรูปแบบคู่กับอัลบั้ม บี'เดย์ ซึ่งก็ได้บรรจุเบื้องหลังการถ่ายแบบของ บียอนเซ่ ร่วมไปถึงนักร้องอื่นๆพูดถึงอัลบั้มของเธอ
อาทิวราห์ คงมาลัย
อาทิวราห์ คงมาลัย เกิดวันที่ 30 พฤษภาคม พ.ศ. 2522 ที่จังหวัดสุพรรณบุรี เป็นนักร้องนำและนักแต่งเพลงของวงบอดี้สแลม อีกทั้งยังมีศักดิ์เป็นหลานของแอ๊ด คาราบาว และเป็นลูกพี่ลูกน้องกับ ตั๊ก บงกช อีกด้วย อาทิวราห์เข้าประกวดเวทีฮอตเวฟมิวสิคอวอร์ดครั้งที่ 1 เมื่อปี พ.ศ. 2539 และเป็นสมาชิกวงละอ่อน และได้เซ็นสัญญากับทางค่าย มิวสิค บั๊กส์ ก่อนที่สมาชิกบางส่วนในวงได้ไปศึกษาเรียนต่อต่างประเทศ ในเวลาต่อมา อาทิวราห์ และ ธนดล ช้างเสวก, รัฐพล พรรณเชษฐ์ ได้ก่อตั้งวงดนตรีใหม่ชื่อว่า "บอดี้แสลม" และผลิตผลงานเพลงต่อเนื่องมาจนถึงปัจจุบัน
อาทิวราห์ คงมาลัย ยังเป็นผู้เข้าแข่งขันเทเบิลเทนนิสอย่างต่อเนื่อง และได้รับเชิญให้เป็นทูตกีฬาเทเบิลเทนนิสจากสมาคมเทเบิลเทนนิสแห่งประเทศไทย ด้านชีวิตส่วนตัว อาทิวราห์ปัจจุบันกำลังคบหาดูใจกับนักแสดงสาว ก้อย รัชวิน วงศ์วิริยะ ปัจจุบัน อาทิวราห์ เป็นหัวหน้าโครงการ "ก้าวคนละก้าว" ซึ่งมีเป้าหมายระดมเงินทุนทะลุ 700 ล้านบาทให้แก่โรงพยาบาลศูนย์ 11 แห่งในประเทศไทยด้วยการวิ่งจาก อำเภอเบตง จังหวัดยะลา จุดใต้สุดของประเทศไทย ไปยัง อำเภอแม่สาย จังหวัดเชียงราย จุดเหนือสุดของประเทศไทย รวมระยะทาง 2,215.4 กิโลเมตร รวมเวลาการวิ่ง 55 วัน สุดท้ายได้จำนวนเงินเกินเป้าหมาย อยู่ที่ 1,148 ล้านบาท
อาทิวราห์ คงมาลัย เกิดเมื่อวันที่ 30 พฤษภาคม พ.ศ. 2522 ที่จังหวัดสุพรรณบุรี เป็นบุตรคนที่ 2 ของอนุรักษ์ และประนอม คงมาลัยและมี พี่สาว 1 คน 
และ น้องชาย 1 คน ตูน เป็น บุตรคนที่ 2 และมีพี่น้องจำนวน 3 คน สำเร็จการศึกษาระดับประถมศึกษาจากโรงเรียนสุพรรณภูมิ จังหวัดสุพรรณบุรี สำเร็จการศึกษาระดับมัธยมศึกษาจากโรงเรียนสวนกุหลาบวิทยาลัย (OSK 115 รุ่น รสช.) และสำเร็จการศึกษาระดับปริญญาตรีจากคณะนิติศาสตร์ จุฬาลงกรณ์มหาวิทยาลัย
อาทิวราห์ คงมาลัย เริ่มเล่นดนตรีจากการเป็นสมาชิกวงละอ่อน กับเพื่อนนักเรียนโรงเรียนสวนกุหลาบวิทยาลัย รวมมีสมาชิก 6 คน หลังได้รางวัลชนะเลิศจากเวทีการประกวดฮอตเวฟมิวสิคอวอร์ดครั้งที่ 1 (พ.ศ. 2539) และเซ็นสัญญากับทางค่ายเพลง มิวสิก บั๊กส์ และวางจำหน่ายอัลบั้ม "ละอ่อน" ในปี พ.ศ. 2540 และ อัลบั้ม "เทพนิยายนายเสนาะ" ในปี พ.ศ. 2541 หลังจากนั้นสมาชิกวงก็ได้แยกย้ายกันไปเรียนต่อ ก่อนที่สมาชิกบางส่วนในวงได้ไปศึกษาเรียนต่อ และในเวลาต่อมานี้ อาทิวราห์ และ ธนดล ช้างเสวก, รัฐพล พรรณเชษฐ์ ได้ก่อตั้งวงใหม่ขึ้นมา "บอดี้แสลม"
ในด้านกีฬา อาทิวราห์ คงมาลัย เป็นผู้เข้าร่วมการแข่งขันรายการเทเบิลเทนนิสชิงชนะเลิศแห่งประเทศไทย ประจำปี พ.ศ. 2554 และ พ.ศ. 2555 โดยในวันที่ 23 ธันวาคม พ.ศ. 2554 เป็นฝ่ายแพ้วัชรพล ราชโหดี 3-2 เกม และปีถัดมา ได้จับคู่กับอดีตนักกีฬาทีมชาติไทย อย่างสุริยะ พ่วงสมบัติ ในวันที่ 4 ธันวาคม พ.ศ. 2555 ในประเภทชายคู่ อย่างไรก็ตามทั้งคู่เป็นฝ่ายแพ้ที่ 2-3 เกมในรอบคัดเลือก
ในปี พ.ศ. 2557 อาทิวราห์ได้เข้าร่วมการแข่งขันกีฬาแห่งชาติ ครั้งที่ 42 ที่จังหวัดสุพรรณบุรี โดยเข้าร่วมทีมเทเบิลเทนนิสของจังหวัดเจ้าภาพ และเป็นตัวแทนนักกีฬากล่าวคำปฏิญาณตนในพิธีเปิด
นอกจากนี้แล้ว อาทิวราห์ยังเป็นแฟนประจำสุพรรณบุรีเอฟซี และทอตนัมฮอตสเปอร์ ชื่นชอบในการเล่นฟุตบอล, วิ่ง, ปั่นจักรยานอย่างมาก เคยลงแข่งขันฟุตบอลกรมพละในปี พ.ศ. 2534 รวมถึงยังเคยลงแข่งขันไตรกีฬา
อาทิวราห์ คงมาลัย ได้วิ่งระดุมทุนในโครงการ "ก้าวคนละก้าว" จำนวน 2 ครั้ง ดังนี้เมื่อวันที่ 13 เมษายน 2561 ผู้ว่าราชการจังหวัดสุพรรณบุรีได้ร่วมทำพิธีเปิดถนนอาทิวราห์ 
เพื่อเป็นการเชิดชูเกียรติให้กับ ตูน บอดี้สแลม ที่ทำชื่อเสียงให้กับจังหวัด
ทีมิส
ทีมิส () เป็นเทพีในกลุ่มไททันตามเทพปกรณัมกรีกซึ่งได้รับการพรรณนาว่าสามารถ "ให้คำปรึกษาที่ดี" และเป็นบุคคลาธิษฐานของความสงบเรียบร้อย กฎหมาย และจารีตประเพณี คำว่า "Themis" แปลว่า "กฎสวรรค์" (divine law) ตรงกันข้ามกับกฎที่มนุษย์สร้างขึ้น และมีความหมายตามตัวว่า "อันซึ่งประดิษฐานไว้" (that which is put in place) มาจากคำกิริยา "τίθημι" แปลว่า "วาง" หรือ "ตั้ง" (to put)
ตามความเชื่อของกรีก ทีมิสเป็นผู้จัดระบบ "กิจการสังคมของมนุษย์โดยเฉพาะการมาชุมนุมกัน" ผู้เชี่ยวชาญสาขาวิชาคลาสสิกโมเสส ไอ. ฟินลีย์ (Moses I. Finley) ตั้งข้อสังเกตเกี่ยวกับคำว่า "Themis" ซึ่งเป็นคำที่ใช้โดยโฮเมอร์ในศตวรรษที่ 8 ว่าเป็นคำที่ทำให้เกิดความมีระเบียบของสังคมในยุคมืดกรีก (Greek Dark Ages) ในศตวรรษที่ 10 และ 9 ก่อนคริสต์ศักราช:
"ทีมิส" เป็นคำที่แปลไม่ได้ [ทีมิส]คือสิ่งที่ได้รับการประทานจากพระเจ้าและเป็นสัญลักษณ์ของความมีวัฒนธรรม บางครั้งหมายถึงวัฒนธรรมอันถูกต้อง, กระบวนการอันเหมาะสม, ความมีระบบของสังคม และบางครั้งก็เพียงพระประสงค์ของพระเจ้าเท่านั้น (เช่นที่เห็นได้จากนิมิตร้าย (omen) เป็นต้น) ที่แทบจะไม่มีส่วนใดที่เกี่ยวข้องกับความถูกต้อง
ฟินลีย์กล่าวต่อไปว่า "ทีมิส" ปรากฏในประเพณี ธรรมเนียมพื้นบ้าน หรือ "mores" ที่ไม่ว่าจะใช้คำใดก็ตามต่างก็หมายถึงพลังอันยิ่งใหญ่ของสิ่งที่กระทำหรือไม่กระทำ โลกของโอดีสซุซเป็นโลกที่มีความเชื่อที่วิวัฒนาการมาแล้วอย่างลึกซึ้งถึงสิ่งใดที่เหมาะและที่ควร"
การแนะแนว
การแนะแนว () หมายถึง กระบวนการช่วยเหลือบุคคลให้เข้าใจตนเองและสิ่งแวดล้อม สร้างเสริมให้เขามีคุณภาพเหมาะสมตามความแตกต่างระหว่างบุคคล ค้นพบและพัฒนาศักยภาพของตน มีทักษะการดำเนินชีวิต มีวุฒิภาวะทางอารมณ์ ศีลธรรม จริยธรรม รู้จักการเรียนรู้ในเชิงพหุปัญหา รู้จักคิด ตัดสินใจ แก้ปัญหาในช่วงวิกฤติ วางแผนการศึกษาต่อ ประกอบอาชีพ และสามารถปรับตัวได้อย่างมีความสุขในชีวิตได้พัฒนาตนเองให้ถึงขีดสุด
ในทุกด้าน
สหรัฐอเมริกานั้นเป็นประเทศที่ได้มีการศึกษาวิจัยและดำเนินการแนะแนวมาเป็นเวลานาน จนในปัจจุบันศาสตร์แห่งการแนะแนวในประเทศได้พัฒนาไปมาก อาจกล่าวได้ว่าสหรัฐอเมริกานั้น เป็นแม่บทแห่งการแนะแนว โดยได้เริ่มเป็นรูปแบบขึ้นเมื่อ “แฟรงค์ พาร์สันส์” (Frank Parsons) ได้ก่อตั้ง “สำนักงานการอาชีพ” (Vocational Bureau) ขึ้นที่เมืองบอสตัน สหรัฐอเมริกา ในปี ค.ศ. 1908 เขาได้แต่งหนังสือเรื่อง “การเลือกอาชีพ” (Choosing a Vocation) และบัญญัติศัพท์ “การแนะแนวอาชีพ” (Vocational Guidance) ขึ้น พาร์สันส์ได้รับการยกย่องว่าเป็นบิดาแห่งการแนะแนวอาชีพ เขายึดหลักในการแนะแนวอาชีพดังนี้ คือ
นับได้ว่าพาร์สันส์เป็นผู้นำแนวความคิดในการพิจารณาวิเคราะห์คุณสมบัติของบุคคลก่อนตัดสินใจเลือกอาชีพ ต่อจากนั้นมีการตื่นตัวเกี่ยวกับการใช้กลวิธีต่างๆ ในการวิเคราะห์บุคคล ทั้งกลวิธีที่ใช้แบบทดสอบและไม่ใช้แบบทดสอบ ได้มีผู้จัดทำแบบทดสอบต่างๆ ขึ้น เช่น แบบทดสอบสติปัญญา ความถนัด ความสนใจ และมีผู้รวบรวมข้อมูลเกี่ยวกับอาชีพขึ้นเพื่อใช้ในการแนะแนวอาชีพ
อะลิตเทิลบิตลองเกอร์
อะลิตเทิลบิตลองเกอร์ () เป็นสตูดิโออัลบั้มชุดที่ 3 ของศิลปินกลุ่มป็อปร็อกอเมริกัน โจนาสบราเทอร์ส และถือเป็นอัลบั้มชุดที่ 2 ภายใต้สังกัดฮอลลีวูดเรเคิดส์และดำเนินงานภายใต้ Sony/ATV Music Publishing ออกวางขายเมื่อวันที่ 12 สิงหาคม ค.ศ. 2008 อัลบั้มได้รับเสียงวิจารณ์โดยได้ 4 ดาวทั้งจากโรลลิงสโตน ออลมิวสิก และเบลนเดอร์
ซิงเกิ้ลแรกคือ "Burnin' Up" ออกเมื่อ 20 มิถุนายน ค.ศ. 2008 อัลบั้มติดอันดับ 40 ของนิตยสารโรลลิงสโตนในหัวข้อ 50 อัลบั้มยอดเยี่ยมแห่งปี 2008 หนึ่งในเพลงจากอัลบั้มคือ "Video Girl" ติดอยู่อันดับ 49 ของนิตยสารโรลลิงสโตนในหัวข้อ 100 เพลงที่ดีที่สุดในปี 2008
พระราชวังลุกซ็องบูร์
พระราชวังลุกซ็องบูร์ (; ) เป็นพระราชวังที่ตั้งอยู่ทางตอนเหนือของสวนลุกซ็องบูร์ในกรุงปารีสในประเทศฝรั่งเศส ในปัจจุบันใช้เป็นที่ทำการของวุฒิสภา (French Senate) สวนลุกซ็องบูร์มีเนื้อที่ทั้งสิ้น 25 เฮ็คตาร์ที่เป็นลานหญ้าและทางเดินกรวดที่มีรูปปั้นตั้งอยู่เป็นระยะ ๆ สลับกับอ่างน้ำ
พระราชวังลุกซ็องบูร์ได้รับการก่อสร้างขึ้นสำหรับสมเด็จพระราชินีมารี เดอ เมดิชิพระบรมราชชนนีในพระเจ้าหลุยส์ที่ 13 แห่งฝรั่งเศสและกัสตง ดยุคแห่งออร์เลอ็อง (Gaston, Duke of Orleans) ในบริเวณใกล้กับบริเวณที่เดิมเป็นออแตลปาร์ตีกูว์ลีเย (hôtel particulier) ที่เป็นของฟร็องซัว-อ็องรี เดอ มงมอร็องซี ดุ๊กเดอลุกซ็องบูร์ (François-Henri de Montmorency, duc de Luxembourg) ซึ่งเป็นที่มาของชื่อพระราชวัง พระราชินีนาถมารีมีพระประสงค์ที่จะสร้างพระราชวังใหม่ที่ละม้ายวังพิตติในเมืองฟลอเรนซ์ที่เป็นเมืองประสูติของพระองค์ สถาปนิกเอกซาลอมง เดอ บร็อส จึงส่งสถาปนิกเกลม็อง เมเตโซ (Clément Metézeau‎) ไปยังฟลอเรนซ์เพื่อไปนำภาพวาดผังกลับมา พระราชินีนาถมารีทรงทรงซื้อโครงสร้างและสิ่งก่อสร้างที่ค่อนข้างใหญ่โตในปี ค.ศ. 1612 และมีพระราชโองการให้ก่อสร้างสิ่งก่อสร้างใหม่ขึ้นแทนที่ที่ทรงเรียกว่า “วังเมดิชิ” (Palais Médicis) ในปี ค.ศ. 1615
การก่อสร้างพระราชวังและการตกแต่งเป็นพระราชกรณียกิจอันสำคัญทางศิลปะของพระองค์ แต่ในปัจจุบันสิ่งที่ตกแต่งภายในสำหรับพระองค์ไม่มีหลงเหลืออยู่แล้ว นอกไปจากบางส่วนที่ก่อสร้างขึ้นใหม่ใน "Salle du Livre d'Or". ภาพชุดพระราชินีมารี เดอ เมดิชิที่ทรงจ้างให้ปีเตอร์ พอล รูเบนส์และภาพเขียนอื่น ๆ ก็กระจัดกระจายไปเป็นของพิพิธภัณฑ์ต่าง ๆ
ทรูคัลเลอร์ส
"ทรูคัลเลอร์ส" () เป็นเพลงที่เขียนโดยนักเขียนเพลงบิลลี สไตน์เบิร์กและทอม เคลลี เป็นซิงเกิลแรกของอัลบั้มในชื่อเดียวกัน ของผลงานสตูดิโออัลบั้มชุดที่ 2 ของซินดี ลอเปอร์ ถือเป็นเพลงเดียวในอัลบั้มที่ลอเปอร์ไม่ได้มีส่วนช่วยในการเขียน เพลงนี้ขึ้นอันดับสูงสุดอันดับ 1 ในชาร์ตบิลบอร์ดฮอต 100 อันดับ 3 ในออสเตรเลีย และอันดับ 12 บนยูเคซิงเกิลส์ชาร์ต
ในปี 1988 ฟิล คอลลินส์ได้นำเพลงนี้มาทำใหม่ในอัลบั้มชุด "...Hits"
องค์การบริหารส่วนตำบลศีรษะจรเข้ใหญ่
ในอดีตท้องที่ตำบลศีรษะจรเข้ใหญ่เป็นพื้นที่น้ำเค็มท่วมถึง มีจระเข้ชุกชุม อาศัยอยู่ในพื้นที่เป็นจำนวนมาก ภายหลังสภาพท้องที่ได้เปลี่ยนไป ลำคลองตื้นเขินขึ้น เคยมีการขุดพบหัวของจระเข้ในแถบนี้ด้วย ภายหลังมีการตั้งเป็นตำบลจึงได้ชื่อว่าตำบลศีรษะจรเข้น้อยและตำบลศีรษะจรเข้ใหญ่ที่มีพื้นที่อาณาเขตติดต่อกัน โดยอยู่ภายใต้เขตการปกครองส่วนภูมิภาคระดับอำเภอ คืออำเภอบางพลี จังหวัดสมุทรปราการ และแยกออกมาเป็นอำเภอบางเสาธงในปัจจุบัน
รองเท้าคอมแบต
รองเท้าคอมแบต เป็นชื่อเรียกรองเท้าหนังที่มีการใช้วัสดุทนทานและหนังสัตว์เป็นส่วนประกอบเพื่อเสริมความแข็งแรง ปัจจุบันมีการใช้ผ้าเคลือบสารเคมีและพลาสติกมาใช้เพื่อให้มีความยืดหยุ่นต่อสภาพการใช้งาน โดยนิยมใช้กันมาในงานก่อสร้าง หลอมโลหะ และทางการทหารที่ต้องมีการเดินป่าและต้องทนกับการใช้งานเป็นอย่างมาก
รองเท้าบูตทางทหารออกแบบเพื่อสวมใส่และใช้ในวงการทหาร ในระหว่างการทำสงครามจริง หรือใช้ในการฝึกสงคราม การเดินขบวน และอื่น ๆ ที่เหมาะสมต่อกาลเทศะ
รองเท้าคอมแบตได้รับการพัฒนามาเป็นรองเท้าบูตเข้าป่า รองเท้าบูตทะเลทราย และรองเท้าบูตที่ใช้ในสภาพอากาศหนาวจัดโดยเฉพาะ เช่นเดียวกับรองเท้าบูตแบบเกาะน้ำแข็ง และรองเท้าจัมป์บูต และรองเท้าแบบที่บริเวณข้อเท้าเป็นผ้าซึ่งเรียกว่า รองเท้าจังเกิล
พระเจ้าแทโซ
พระเจ้าแทโซ (7 ปีก่อนคริสตกาล - คริสต์ศักราชที่ 22) ทรงเป็นผู้ครองอาณาจักรพูยอลำดับที่ 3 ต่อจากพระเจ้ากึมวา
พระเจ้าแทโซ เป็นพระราชโอรสใน พระเจ้ากึมวา และเป็นพระราชนัดดาใน พระเจ้าแฮบูรู สมัยที่พระองค์ยังคงดำรงตำแหน่งองค์ชายแห่งอาณาจักรพูยอนั้น พระองค์ทรงเป็นปรปักษ์กับองค์ชายจูมง พระองค์ทรงทำทุกวิถีทางเพื่อกำจัดองค์ชายจูมงตลอดเวลา และเมื่อองค์ชายจูมงแยกออกไปตั้งอาณาจักรโคกูรยอที่แคว้นโชบุน พระองค์ก็ทรงทำสงครามกับอาณาจักรโคกูรยอตลอดเช่นกัน หลังจากที่พระองค์ได้ครองราชย์ต่อจากพระเจ้ากึมวา พระองค์ทรงปฏิรูปการทหารในอาณาจักรพูยอให้เข้มแข็งยิ่งขึ้น เข้มแข็งยิ่งกว่าอาณาจักรโคกูรยอ ทำให้อาณาจักรโคกูรยอในการปกครองของ พระเจ้ายูริ นั้นไม่กล้ากล้ำกรายเข้ามาในอาณาจักรพูยอ
ตามประวัติศาสตร์นั้น พระเจ้าแทโซได้เสด็จสวรรคตจากการถูก พระเจ้าแดมูซิน สังหารพระองค์ในสงครามระหว่างอาณาจักรพูยอ กับ อาณาจักรโคกูรยอ ซึ่งสงครามครั้งนั้น เป็นช่วงบั้นปลายรัชกาลของพระองค์ และเนื่องจากพระเจ้าแทโซไม่ทรงมีรัชทายาท และไม่ทรงมีราชบุตร ทำให้พระเจ้าแดมูซิน ได้ทรงสถาปนาเจ้ายองโพพระอนุชาของพระเจ้าแทโซ เสด็จขึ้นครองราชย์ในเวลาต่อมา แต่อาณาจักรพูยอได้ถูกพระเจ้าแดมูซินผนวกเข้ากับอาณาจักรโคกูรยอ ทำให้นครพูยอมีฐานะเป็นประเทศราชของอาณาจักรโคกูรยอนับแต่นั้นเป็นต้นมา
ไอวอนนาแดนซ์วิธซัมบอดี (ฮูเลิฟส์มี)
"ไอวอนนาแดนซ์วิธซัมบอดี (ฮูเลิฟส์มี)" () เป็นซิงเกิลแรกจากผลงานสตูดิโออัลบั้มชุดที่ 2 ของวิตนีย์ ฮูสตัน ชุด "Whitney" มีโปรดิวเซอร์คือนาราดา ไมเคิล วอลเดน และเขียนโดยจอร์จ เมอร์ริลล์และแชนนอน รูบีแคม จากวงบอยมีตส์เกิร์ล ที่เคยแต่งเพลงอันดับ 1 ก่อนหน้านี้ของวิตนีย์ ฮูสตันคือ "ฮาววิลล์ไอโนว์" เพลงที่เรียบเรียงดั้งเดิมจะมีความเป็นคันทรีกว่าแต่ถูกดัดแปลงให้กลายเป็นเพลงเต้นรำโดยวอลเดน
เพลงนี้ขึ้นอันดับ 1 บนบิลบอร์ดฮอต 100 เมื่อวันที่ 27 มิถุนายน ค.ศ. 1987 (ในวันเดียวกับที่อัลบั้ม "Whitney" เปิดตัวที่อันดับ 1 ถือเป็นศิลปินหญิงคนแรกที่ทำได้) เพลงติดอันดับ 1 นาน 2 สัปดาห์ และยังติดอันดับ 4 ของชาร์ตปลายปีนั้น
เลสลีย์ กอร์
เลสลีย์ กอร์ () (2 พฤษภาคม พ.ศ. 2489 - 16 กุมภาพันธ์ พ.ศ. 2558) เป็นนักร้อง-นักแต่งเพลงชาวอเมริกัน ในยุคสมัยของเกิร์ลกรุ๊ปรุ่งเรือง เธอเป็นที่รู้จักดีในผลงานเพลงดังในค.ศ. 1963 เพลง "It's My Party" ที่เธอได้บันทึกเสียงเมื่ออายุ 16 ปี หลังจากที่โด่งดังเธอเป็นที่จดจำในฐานะนักร้องทีนป็อปในช่วงค.ศ. 1963 - 1967 ในช่วงเวลาที่เธอเกิด ครอบครัวของเธออยู่ในระหว่างเปลี่ยนชื่อกลับเป็นชื่อรัสเซีย (กอร์)
ชาวไทยมักคุ้นเคยชื่นชอบเพลง "Just Let Me Cry " และยังมีผู้ฟังนิยมขอเพลงนี้ทางรายการวิทยุจนถึงปัจจุบัน กอร์เสียชีวิตด้วยโรคมะเร็งปอดในวันที่ 16 มีนาคม พ.ศ. 2558 ที่แมนฮัตตัน ด้วยอายุ 68 ปี
คริสตินา ริชชี
คริสตินา ริชชี () เกิดเมื่อวันที่ 12 กุมภาพันธ์ ค.ศ. 1980 เป็นนักแสดงชาวอเมริกัน มีชื่อเสียงครั้งแรกจากบทเวดส์เดย์ แอดดัมส์ ในภาพยนตร์เรื่อง "The Addams Family" (1991) รวมถึงภาคต่อ "Addams Family Values" (1993)
ภาพยนตร์ที่เธอแสดงมีตั้งแต่ภาพยนตร์แนวอาร์ต อย่างเช่น "The Ice Storm" (1997) หรือหนังดราม่า "Monster" (2004) หนังตลกนอกกระแสอย่าง "The Opposite of Sex" (1998) ที่ทำให้เธอได้รับการเสนอชื่อเข้าชิงรางวัลลูกโลกทองคำสาขานักแสดงนำหญิงยอดเยี่ยม และยังมีผลงานภาพยนตร์บล็อกบัสเตอร์อย่าง "Sleepy Hollow" (1999)
ีริชชีผันตัวจากนักแสดงเด็กไปเป็นนักแสดงขวัญใจวัยรุ่น จนถึงนักแสดงผู้ใหญ่ และเธอยังมีบริษัทผลิตงานของตัวเอง ที่ชื่อ Blaspheme Films ที่มีผลงานอย่าง "Pumpkin" และ "Prozac Nation" เธอยังแสดงภาพยนตร์เรื่อง "Black Snake Moan" (2007) และ "Penelope" (2008) และยังแสดงภาพยนตร์ดัดแปลงเรื่อง "Speed Racer" ในปี 2008
กิม ไกลส์เติร์ส
กิม อันโตนี โลเดอ ไกลส์เติร์ส () หรือ กิม ไกลส์เติร์ส เกิดเมื่อวันที่ 8 มิถุนายน ค.ศ. 1983 เป็นนักเทนนิสหญิงชาวเบลเยียม เธอเคยขึ้นครองมือ 1 ของโลกทั้งในประเภทเดี่ยวและประเภทคู่ จากสมาคมนักเทนนิสอาชีพหญิง หรือที่เรียกว่า WTA Tour
กิม ไกลส์เติร์ส ได้รางวัลในประเภทเดี่ยวทั้งหมด 34 รายการ และชนะ 11 รายการในประเภทคู่ โดยในปี 2005 ไกลส์เติร์สชนะแกรนด์สแลมแรกของเธอ ยูเอสโอเพน โดยเอาชนะแมรี เพียร์ซ
เมื่อวันที่ 26 มีนาคม ค.ศ. 2009 ไกลส์เติร์สได้ประกาศอย่างเป็นทางการว่าจะแข่งขันเทนนิสอาชีพอีกครั้งในเดือนสิงหาคม ซึ่งเป็นรายการการแข่งขันในประเทศสหรัฐอเมริกา โดยรายการแรกของเธอคือรายการในซินซินแนติ รวมไปจนถึงแกรนด์สแลมยูเอสโอเพนด้วย
การแข่งขันครั้งแรกของเธอในรอบ 2 ปี ในรายการ ที่ซินซินแนติ กิมสามารถเข้าถึงรอบก่อนรองชนะเลิศได้ โดยชนะเลิศ มือวางอันดับ 12 ในรอบแรก ในรอบที่ 2 และมือวางอันดับ 6 ในรอบที่ 3 ก่อนไปแพ้ให้กับมือ 1 ของโลกชาวรัสเซียอย่างดินารา ซาฟินา ไป 2-6, 5-7
ในรายการ ที่โทรอนโต กิมได้รับไวลด์การ์ดอีกครั้ง เข้าถึงรอบที่ 3 โดยชนะ จากสหราชอาณาจักรในรอบแรก มือวางอันดับ 9 วิคตอเรีย อาซาเรนกา ในรอบที่ 2 แต่แพ้ให้กับ ไปใน 3 เซต 6-1, 3-6, 5-7
ในแกรนด์สแลม ไกลส์เติร์สได้รับสิทธิพิเศษไวลด์การ์ด ในรอบแรกชนะ จากยูเครน, ในรอบที่ 2, ในรอบที่ 3, วีนัส วิลเลียมส์ มือวางอันดับ 3 ของโลกในรอบที่ 4, ในรอบก่อนรองชนะเลิศ และเซเรนา วิลเลียมส์ ในรอบรองชนะเลิศ หลังจากที่เซเรนา วิลเลียมส์ เสียแต้มจากการตัดแต้มของกรรมการในคะแนน 15-40 ในรอบชิงชนะเลิศ ไกลส์เติร์สเอาชนะคาโรไลน์ วอซเนียคกี จากเดนมาร์กไป 7-5, 6-3 ผลจากการชนะครั้งนี้ ไกลส์เติร์สสร้างประวัติศาสตร์เป็นผู้เล่นคนแรกที่เป็นมือไวลด์การ์ดและไม่มีอันดับโลกที่สามารถชนะรายการแกรนด์สแลม
คอเวนทรี
คอเวนทรี (, ) เป็นนครที่ตั้งอยู่ที่ ในเวสต์มิดแลนด์สในอังกฤษที่มีประชากรทั้งสิ้นราว 306,000 คน (ค.ศ. 2007) เป็นเมืองที่ใหญ่ที่สุดลำดับที่ 9 ในอังกฤษ, ลำดับที่ 11 ในสหราชอาณาจักร และลำดับที่ 2 เวสต์มิดแลนด์สรองจากเบอร์มิงแฮม
นอริช
นอริช (, , สะกดอ่าน: Nor-rich) เป็นนครที่ตั้งอยู่ในนอร์โฟล์คในอีสต์แองเกลียในภาคตะวันออกของอังกฤษในอังกฤษ เป็นเมืองบริหารส่วนภูมิภาคและเมืองหลวงของนอร์โฟล์ค ระหว่างคริสต์ศตวรรษที่ 11 นอริชเป็นเมืองที่ใหญ่เป็นที่สองของอังกฤษรองจากลอนดอน ที่มีความสำคัญในประวัติศาสตร์ของอังกฤษ และเป็นที่ตั้งของมหาวิหารนอริช
ชิชิสเตอร์
ชิชิสเตอร์ (, ) เป็นนครที่ตั้งอยู่ในเวสต์ซัสเซกซ์ในภาคตะวันออกเฉียงใต้ของอังกฤษในอังกฤษ ชิชิสเตอร์มีประวัติของการตั้งถิ่นฐานมาตั้งแต่สมัยโบราณ และเป็นเมืองสำคัญเมืองหนึ่งในบริเตนสมัยโรมัน ต่อมาก็มาเป็นเมืองสำคัญในสมัยแองโกล-แซกซัน
ชิชิสเตอร์เป็นที่ตั้งของมุขมณฑลที่มีศูนย์กลางอยู่ที่อาสนวิหารชิชิสเตอร์ที่สร้างขึ้นในคริสต์ศตวรรษที่ 12 และเป็นที่ตั้งของโบสถ์คริสต์ที่เก่าแก่มากที่สุดในสหราชอาณาจักรหลายแห่ง
เบดฟอร์ดเชอร์
เบดฟอร์ดเชอร์ (, ) เป็นมณฑลในอังกฤษในสหราชอาณาจักร ที่มีฐานะเป็นมณฑลภูมิศาสตร์และมณฑลในประวัติศาสตร์ที่เป็นส่วนหนึ่งของภาคตะวันออกของอังกฤษ
เบดฟอร์ดเชอร์มีเขตแดนติดกับเคมบริดจ์เชอร์, นอร์ทแธมป์ตันเชอร์, บัคคิงแฮมเชอร์ และ ฮาร์ทฟอร์ดเชอร์ จุดที่สูงที่สุดอยู่ที่ดันสตเบิลดาวน์สในชิลเทิร์นสที่สูง 243 เมตร
ส่วนหนึ่งของการส่งเสริมเบดฟอร์ดเชอร์ทางการตลาดในปี ค.ศ. 2002 ก็ได้มีการเลือกกล้วยไม้ผึ้งซึ่งเป็นดอกไม้ป่าให้เป็นดอกไม้ประจำมณฑล
ชื่อเล่นของผู้ที่มาจากมณฑลนี้คือ “เบดฟอร์ดเชอร์บุลดอก” หรือ “เบดฟอร์ดเชอร์แคลนเจอร์” ที่มาจากชื่ออาหาร
คาเมนไรเดอร์สตรองเกอร์
คาเมนไรเดอร์สตรองเกอร์ () เป็นภาพยนตร์โทคุซัทสึชุดคาเมนไรเดอร์ ลำดับที่ 7 ของอิชิโนะโมริ โชทาโร่ ออกอากาศครั้งแรกเมื่อวันที่ 5 เมษายน ค.ศ. 1975 และจบลงเมื่อวันที่ 27 ธันวาคม ค.ศ. 1975 ออกอากาศทุกวันอาทิตย์เวลา 19:00 น. ทางสถานีโทรทัศน์ TBS และ MBS รวมทั้งสิ้น 39 ตอน
คาเมนไรเดอร์สตรองเกอร์ สัญลักษณ์รูปตัว S บนหน้าอกของไรเดอร์สตรองเกอร์มีลักษณะคล้ายกับสัญลักษณ์รูปตัว S ของซูเปอร์แมนแต่จะไม่มีกรอบรูปสามเหลี่ยมและตัวอักษรจะเป็นสีดำ
แปลงร่างเป็น มนุษย์ไฟฟ้าทัคเกิ้ล
ฮาร์ตฟอร์ดเชอร์
ฮาร์ตฟอร์ดเชอร์ หรือ ฮาร์ตฟอร์ดเชียร์ (, ) เป็นมณฑลในอังกฤษในสหราชอาณาจักรที่มีฐานะเป็นมณฑลภูมิศาสตร์และมณฑลนอกเมโทรโพลิตันที่ตั้งอยู่ทางภาคตะวันออกของอังกฤษโดยมีฮาร์ตฟอร์ดเป็นเมืองหลวง
ฮาร์ตฟอร์ดเชอร์เป็นหนึ่งในมณฑลรอบนครลอนดอนที่มีเขตแดนติดกับนครลอนดอนและปริมณฑล, บัคคิงแฮมเชอร์, เบดฟอร์ดเชอร์, เคมบริดจ์เชอร์ และ เอสเซ็กซ์ ฮาร์ตฟอร์ดเชอร์มีชื่อเสียงว่าเป็นเมืองเกิดของสมเด็จพระสันตะปาปาเอเดรียนที่ 4. ผู้เป็นพระสันตะปาปาพระองค์เดียวที่เกิดในหมู่เกาะอังกฤษ
นอร์แทมป์ตันเชอร์
นอร์ทแธมป์ตันเชอร์ หรือ นอร์ทแธมป์ตันเชียร์ (; ; ย่อ Northants. หรือ N/hants) เป็นมณฑลในอังกฤษในสหราชอาณาจักรในภาคมิดแลนด์สตะวันออกของอังกฤษโดยมีนอร์ทแธมป์ตันเป็นเมืองหลวง และมีพรมแดนติดกับวอริคเชอร์, เลสเตอร์เชอร์, รัทแลนด์, เคมบริดจ์เชอร์ (รวมทั้งนครปีเตอร์บะระห์), เบดฟอร์ดเชอร์, บัคคิงแฮมเชอร์ (รวมทั้งมิลตันคีนส์), ออกซฟอร์ดเชอร์ และ ลิงคอล์นเชอร์ นอร์ทแธมป์ตันเชอร์มีประชากร 629,676 คน (สถิติ ค.ศ. 2001)
สะพานลอนดอน
สะพานลอนดอน () เป็นสะพานที่เชื่อมระหว่างนครหลวงลอนดอนและซัทเธิร์คในลอนดอนข้ามแม่น้ำเทมส์ ตั้งอยู่ระหว่างสะพานรถไฟแคนนอนสตรีท และ สะพานทาวเออร์ ทางด้านใต้ของสะพานเป็นที่ตั้งของมหาวิหารซัทเธิร์คและสถานีสะพานลอนดอน ทางด้านเหนือเป็นอนุสาวรีย์เพลิงไหม้ครั้งใหญ่ในกรุงลอนดอนและสถานีแบ้งค์และมอนิวเมนท์
สะพานลอนดอนเป็นสะพานข้ามแม่น้ำเทมส์สะพานเดียวทางตอนใต้ของคิงสทันอัพพอนเทมส์จนกระทั่งเมื่อสะพานพัทนีมาเปิดขึ้นในปี ค.ศ. 1729 สะพานปัจจุบันเปิดใช้เมื่อวันที่ 17 มีนาคม ค.ศ. 1973 และเป็นสะพานล่าสุดของสะพานหลายสะพานที่สร้างขึ้นตรงจุดเดียวกันนี้ก่อนหน้านั้น
สะพานเป็นส่วนหนึ่งของทางหลวง A3 ที่บำรุงรักษาโดยสำนักงานนครลอนดอนและปริมณฑล (Greater London Authority) แต่ตัวสะพานเองเป็นของ Bridge House Estates ซึ่งเป็นองค์การกุศลอิสระภายใต้การบริหารของบริษัทนครหลวงลอนดอน (City of London Corporation) บริเวณระหว่างสะพานลอนดอนและสะพานทาวเออร์ทางฝั่งใต้ของแม่น้ำเทมส์เป็นเขตปรับปรุงธุรกิจ (business improvement district (BID)) ที่บริหารโดย Team London Bridge
สะพานทาวเออร์มักจะเข้าใจผิดและเรียกกันว่า “สะพานลอนดอน”
ทอม โจนส์
เซอร์ โทมัส โจนส์ วูดเวิร์ด () เกิดเมื่อ 7 มิถุนายน ค.ศ. 1940 ที่คิงส์แลนด์เทอร์เรซ เทรฟฟอร์ด พอนตีพริดด์ เป็นนักร้องชาวเวลส์ ตั้งแต่ปี 1965 เขามียอดขายมากกว่า 100 ล้านชุด และเป็น 1 ใน 4 ของโค้ชใน The Voice UK
ปี ค.ศ. 1965 หรือ พ.ศ. 2508 โทมัส โจนส์ ได้ร้องเพลงประกอบภาพยนตร์เรื่อง Thunderball หรือ ธันเดอร์บอลล์ 007
เทกอะแชนซ์ออนมี
"เทกอะแชนซ์ออนมี" () เป็นเพลงที่บันทึกเสียงในปี 1977 โดยกลุ่มศิลปินแดนซ์-ป็อปจากสวีเดน วงแอ็บบ้า เป็นซิงเกิลที่ 2 จากอัลบั้มชุดที่ 5 ของพวกเขาที่ชื่อ "The Album" และยังบรรจุอยู่ในอัลบั้มรวมเพลงของแอ็บบ้าอีกหลายชุดเช่น "ABBA Gold: Greatest Hits"
"เทกอะแชนซ์ออนมี" ออกขายเมื่อเดือนมกราคม ค.ศ. 1978 ติดอันดับ 1 บนชาร์ตซิงเกิลสหราชอาณาจักรนาน 3 สัปดาห์ และยังคงติดอันดับ 1 ในประเทศออสเตรีย เบลเยียม ไอร์แลนด์และเม็กซิโก ส่วนในสหรัฐอเมริกาติดอันดับ 3
ยูฟ่าอินเตอร์โตโตคัพ
ยูฟ่าอินเตอร์โตโตคัพ () เป็นการแข่งขันฟุตบอลของสโมสรฟุตบอลต่างๆ ในทวีปยุโรป จัดการแข่งขันโดยสมาคมฟุตบอลยุโรปหรือยูฟ่า เริ่มก่อตั้งเมื่อ ค.ศ. 1961 ในอดีตเคยเป็นการแข่งขันฟุตบอลเพื่อคัดเลือกหาทีมเข้าไปแข่งขันในรายการยูฟ่าคัพ โดยทีมที่จะเข้าแข่งขันจะต้องทำการลงทะเบียนสมัครล่วงหน้า ซึ่งต่างจากฟุตบอลรายการอื่นๆของยุโรปที่ถูกจัดแบ่งสัดส่วนไว้อัตโนมัติ หลังเสร็จสิ้นการแข่งขันประจำปี 2008 รายการนี้ได้ถูกสหพันธ์ฟุตบอลยุโรปยุบลง เพื่อไปเป็นส่วนหนึ่งของ ยูฟ่ายูโรปาลีก รอบคัดเลือก หรือ ยูฟ่าคัพเดิม
ไม่มีทีมใดชนะเลิศในระหว่าง ค.ศ. 1967-94 เนื่องจากเป็นการแข่งขันแบบกลุ่มเท่านั้น
ทีมใน ตัวหนา หมายถึงทีมที่ชนะทุกนัดที่แข่งขัน
ไอดูไอดูไอดูไอดูไอดู
"ไอดูไอดูไอดูไอดูไอดู" () เป็นซิงเกิลฮิตของกลุ่มศิลปินป็อปจากสวีเดน แอ็บบ้า เป็นซิงเกิลที่ประสบความสำเร็จทั่วโลกถัดจาก "วอเทอร์ลู" เป็นซิงเกิลที่ 2 จากอัลบั้ม "ABBA" เพลงแต่งโดยเบนนี แอนเดอร์สสัน Björn Ulvaeus และผู้จัดการของพวกเขา สติก แอนเดอร์สัน เพลงนี้ออกเมื่อเดือนเมษายน ค.ศ. 1975 มีหน้าบีคือเพลง "Rock Me"
เพลงนี้ติดอันดับ 1 ในหลายประเทศ โดย "ไอดูไอดูไอดูไอดูไอดู" ได้สร้างกระแสคลั่งแอ็บบ้าขึ้นในออสเตรเลีย ถือเป็นซิงเกิลแรกที่อันดับ 1 ที่นี่ และกับซิงเกิลที่ตามมาอีกอย่าง "Mamma Mia" และ "SOS" ก็ทำให้แอ็บบ้ามีสัปดาห์ที่อันดับ 1 ยาวนาน 14 สัปดาห์ติดต่อกันในชาร์ตของออสเตรเลีย "ไอดูไอดูไอดูไอดูไอดู" ยังขึ้นอันดับ 1 ในนิวซีแลนด์ สวิตเซอร์แลนด์ แอฟริกาใต้ ส่วนในสหรัฐอเมริกาขึ้นชาร์ตสูงสุดอันดับ 15
อิตซีบิตซีทีนนีวีนนีเยลโลว์โพลกาดอตบีกีนี
"อิตซีบิตซีทีนนีวีนนีเยลโลว์โพลกาดอตบีกีนี" () เป็นเพลงที่เล่าเรื่องของสาวขี้อายที่จะเผยตัวในชุดอาบน้ำ ที่แช่น้ำมหาสมุทรไม่ให้ใครเห็น เพลงนี้เขียนโดยพอล แวนซ์และลี พ็อกริสส์ ออกขายครั้งแรกเมื่อเดือนมิถุนายน ค.ศ. 1960 โดยไบรอัน ไฮแลนด์ ที่สามารถขึ้นชาร์ตที่อันดับ 1 บนบิลบอร์ดฮอต 100 เมื่อวันที่ 8 สิงหาคม ค.ศ. 1960 และยังติดท็อป 10 ในหลายประเทศอย่าง อันดับ 8 บนยูเคซิงเกิ้ลส์ชาร์ต เสียงผู้หญิงนับเลข "หนึ่ง สอง สาม สี่" คือเสียงของ ทรูดี เพ็กเกอร์
ไทอะเยลโลว์ริบบอนราวด์ดิโอลโอ๊กทรี
"ไทอะเยลโลว์ริบบอนราวด์ดิโอลโอ๊กทรี" (, "(ขอให้)ผูกริบบิ้นสีเหลืองไว้ที่รอบต้นโอ๊กเก่า") เป็นเพลงของดอว์น ร่วมร้องโดยโทนี ออร์แลนโด เขียนโดยเออร์วิน เลวีน และแอล. รัสเซลล์ บราวน์ และโปรดิวซ์โดยแฮงก์ เมเดรสและเดฟ แอปเพลล์ "ไทอะเยลโลว์ริบบอนราวด์ดิโอลโอ๊กทรี" เป็นเพลงดังไปทั่วโลกในปี 1973 ติดอันดับ 1 ทั้งสหรัฐอเมริกาและสหราชอาณาจักร ยาวนาน 4 สัปดาห์ในเดือนเมษายน ค.ศ. 1973 และอันดับ 1 ในชาร์ตออสเตรเลียนาน 7 สัปดาห์ตั้งแต่เดือนพฤษภาคมถึงกรกฎาคม 1973 และเป็นซิงเกิ้ลที่ที่ขายดีที่สุดประจำปี 1973 ทั้งในสหรัฐอเมริกาและสหราชอาณาจักร
เพลงนี้ยังประสบความสำเร็จบนคลื่นวิทยุเพลงคันทรี ในเวอร์ชันของจอห์นนี คาร์เวอร์ และแบร์รี แมนิโลว์ ในเวอร์ชันของคาร์เวอร์ มีชื่อเรียกง่าย ๆ ว่า "เยลโลว์ริบบอน" ติดท็อป 10 ในชาร์ตบิลบอร์ด ฮอตคันทรีซิงเกิ้ลส์ ในเดือนมิถุนายน 1973 เพลงนี้ได้รับความนิยมอีกครั้งในปี 1981 จากเหตุการณ์ Iranian hostage crisis
เพลงนี้ติดอันดับ 37 ในการจัดอันดับของนิตยสารบิลบอร์ดในหัวข้อ เพลงยอดเยี่ยมที่สุดตลอดกาล
แนวความคิดเริ่มต้นในการผูกริบบอนสีเหลืองเป็นสัญลักษณ์นั้นเกิดขึ้นในศตวรรษที่ 19 ที่หญิงสาวที่ผูกริบบอนสีเหลืองที่ผมเพื่อบ่งบอกถึงการอุทิศให้สามีหรือคนรักในกองทหารม้าของสหรัฐอเมริกา (แต่งในเครื่องยศ) และเพลง "She Wore a Yellow Ribbon" ก็เป็นแรงบันดาลใจให้ภาพยนตร์ในชื่อเดียวกันของจอห์น เวย์น
สัญลักษณ์ริบบอนสีเหลืองเป็นที่รู้จักกันถ้วนหน้าของพลเรือนในคริสต์ทศวรรษ 1970 เป็นการรำลึกถึงการจากไปของคนรัก ไม่ว่าจะเป็นทหารหรือไปอยู่ในคุก ที่พวกเขาจะเป็นที่ต้อนรับในการกลับบ้านเสมอ ในสิงคโปร์ Singapore Prison Service ได้ใช้ชื่อโครงการว่า เยลโลว์ริบบอน โดยได้แรงบันดาลใจจากเพลงนี้เช่นกัน
ในเดือนตุลาคม 1970 นักหนังสือพิมพ์ พีต ฮามิลล์เขียนบทความลงในนิวยอร์กโพสต์ เรื่อง "Going Home" เกี่ยวกับเด็กนักเรียนมหาวิทยาลัยที่ไปเที่ยวโดยรถบัสไปยังชายหาดในฟอร์ดลอเดอร์เดล และเป็นเพื่อนกับอดีตนักโทษที่มองดูผ้าเช็ดหน้าสีเหลืองบนต้นโอ๊กข้างถนนในบรันส์วิก รัฐจอร์เจีย ซึ่งฮามิลล์ก็อ้างว่าเคยได้ยินเรื่องราวปากต่อปากเช่นนี้มาก่อน
เดือนมิถุนายน 1972 หลังจากนั้น 6 เดือน บทความ "Going Home" ถูกตีพิมพ์อีกครั้ง และเอบีซี-ทีวี ก็ได้ออกอากาศรายการที่แสดงโดยเจมส์ เอิร์ล โจนส์ รับบทเป็นนักโทษที่กลับมา หลังจากนั้นเดือนครึ่ง เออร์วิน เลวีนและ แอล. รัสเซลล์ บราวน์จดลิขสิทธิ์เพลง "ไทอะเยลโลว์ริบบอนราวด์ดิโอลโอ๊กทรี" ผู้เขียนพูดว่าได้ยินเรื่องราวของทหารม้า ขณะที่พีต ฮามิลล์ต้องการฟ้องร้องการละเมิดมา สิ่งหนึ่งที่ทำให้ฮามิลล์ตัดสินใจทำเช่นนี้เพราะ เดือนพฤษภาคม 1993 เพลงนี้ขายได้ 3 ล้านชุดภายในเวลา 3 สัปดาห์ ขณะที่สถานีวิทยุต่างถล่มเล่นเพลงนี้ถึง 3 ล้านครั้ง ในเวลา 17 ปีต่อกัน แต่ฮามิลล์ก็ยกฟ้องไป
ในปี 1979-1980 ขณะที่ทูตอเมริกันถูกจับตัวโดยนักเรียนชาวอิหร่านในสถานทูตอเมริกาที่เมืองเตหะราน โครงการริบบอนสีเหลืองถูกใช้เพื่อสนับสนุนการถูกจับตัว
และในช่วงกลางทศวรรษที่ 1980 เพลงนี้ยังรู้จักกันอย่างกว้างขวางในฟิลิปปินส์ เนื่องจากเป็นสัญลักษณ์ของการที่นางคอราซอน อากีโน นำแนวร่วมปฏิวัติพลังประชาชนโค่นล้มอำนาจเผด็จการของ นายเฟอร์ดินานด์ มาร์กอส
เลตอิตบี
เลตอิตบี () เป็นผลงานสตูดิโออัลบั้มชุดที่ 12 และเป็นสตูดิโอลำดับสุดท้ายของวงร็อกอังกฤษ เดอะบีตเทิลส์ ออกขายเมื่อวันที่ 8 พฤษภาคม ค.ศ. 1970 ภายใต้สังกัดแอปเปิล หลังจากนั้นไม่นานวงได้ประกาศแยกวง
เพลงส่วนใหญ่ในอัลบั้ม "เลตอิตบี" บันทึกเสียงเดือนมกราคม 1969 ก่อนที่จะบันทึกเสียงและออกอัลบั้ม "Abbey Road" เสียอีก แต่ด้วยเหตุผลบางประการจึงไม่ได้ออก นักวิจารณ์และแฟนบางคนอย่าง มาร์ก เลวิสโอห์น แย้งว่า "Abbey Road" ควรจะถือว่าเป็นอัลบั้มชุดสุดท้ายของวง "เลตอิตบี" เดิมตั้งใจไว้ว่าจะออกก่อนอัลบั้ม "Abbey Road" แต่แล้วกลางปี 1969 ตั้งชื่อไว้ว่า "Get Back" แต่เนื่องจากเดอะบีตเทิลส์ไม่พอใจกับผลงานอัลบั้มนี้ ที่มิกซ์และรวบรวมโดยกลีน จอห์นส แล้วเวอร์ชันใหม่ที่สร้างสรรค์จากเทปสตูดิโอโดยฟิล สเปกเตอร์ในปี 1970 จนออกมาในชุด "เลตอิตบี" ในที่สุด
อัลบั้มนี้ยังถือเป็นเพลงประกอบภาพยนตร์ในภาพยนตร์ชื่อเดียวกันในปี 1970 ที่เป็นภาพยนตร์สารคดีของวงในระหว่างการซ้อมและการบันทึกเสียง ขณะที่ 2 เพลงที่ออกมาก่อนคือ "Get Back" และ "Let It Be" ก็ถูกรีมิกซ์ใหม่โดยสเป็กเตอร์ในการออกอัลบั้มชุดนี้
ถึงแม้อัลบั้มชุดได้เสียงวิจารณ์ด้านลบจากนิตยสารโรลลิงสโตนในปีนั้นที่ออก แต่เมื่อเวลาผ่านไปอัลบั้มนี้ก็ติดอยู่ในอันดับ 86 ของนิตยสารดังกล่าวในหัวข้อ 500 อัลบั้มยอดเยี่ยมตลอดกาลในปี 2003
เอ็มทีวีวิดีโอมิวสิกอะวอดส์ 2009
เอ็มทีวีวิดีโอมิวสิกอะวอดส์ 2009 () จัดขึ้นที่ เรดิโอซิตี้มิวสิกฮอลล์ ในนครนิวยอร์ก วิดีโอที่ได้รับเสนอชื่อเข้ารับรางวัลได้ประกาศชื่อไปเมื่อวันที่ 4 สิงหาคม พ.ศ. 2552 โดยผู้ที่มีรางวัลเสนอชื่อเข้ารับรางวัลมากที่สุดคือ บียอนเซ่ และเลดี้ กาก้า ด้วยการเสนอชื่อเข้ารับรางวัลถึง 9 รางวัลด้วยกันทั้งคู่ ตามมาด้วยบริตนีย์ สเปียรส์ ด้วยการเสนอชื่อ 7 รางวัล และโคลด์เพลย์, เอ็มมิเน็ม, คอนเย เวสต์ ได้รับเสนอชื่อ 4 รางวัลด้วยกันทั้งหมด
วิดีโอที่ชนะจะมีชื่อเป็นตัวหนาThis is one of eight MTV Local Music Contests associated with the VMAs. The following have received nominations for "Best Breakout New York City Artist Award":